	Dan id-dokument fih l-informazzjoni dwar il-prodott approvata għall- Emtricitabine/Tenofovir disoproxil Mylan, bil-bidliet li saru mill-aħħar proċedura li affettwat l-informazzjoni dwar il-prodott (EMA/VR/0000279174) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/ emtricitabine-tenofovir-disoproxil-mylan

















ANNESS I

SOMMARJU TAL-KARATTERISTIĊI TAL-PRODOTT

 
  
1.	ISEM IL-PRODOTT MEDIĊINALI

Emtricitabine/Tenofovir disoproxil Mylan 200 mg/245 mg pilloli miksija b’rita


2.	GĦAMLA KWALITATTIVA U KWANTITATTIVA

Kull pillola miksija b’rita fiha 200 mg ta’ emtricitabine u 245 mg ta’ tenofovir disoproxil (bħala maleate).

Eċċipjent b’effett magħruf

Kull pillola fiha 93.6 mg ta’ lactose (bħal monohydrate).

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita.

Pillola miksija b’rita, ħadra ċara, forma ta’ kapsula, imżaqqa fuq żewġ naħat, b’daqs ta’ 19.80 mm × 9.00 mm, b’“M” imnaqqxa fuq naħa waħda tal-pillola u “ETD” fuq in-naħa l-oħra.


4.	TAGĦRIF KLINIKU

4.1	Indikazzjonijiet terapewtiċi

Trattament għal infezzjoni tal-HIV‑1:
Emtricitabine/Tenofovir disoproxil Mylan huwa indikat f’terapija antiretrovirali kombinata għal trattament ta’ adulti infettati b’HIV‑1 (ara sezzjoni 5.1).

Emtricitabine/Tenofovir disoproxil Mylan huwa indikat ukoll għat-trattament ta’ adolexxenti infettati b’HIV-1, b’reżistenza għal NRTI jew tossiċitajiet li jipprekludu l-użu ta’ sustanzi ppreferuti (ara sezzjonijiet 4.2, 4.4 u 5.1).

Profilassi ta’ qabel l-esponiment (pre-exposure prophylaxis, PrEP):
Emtricitabine/Tenofovir disoproxil Mylan huwa indikat flimkien ma’ prattiki ta’ sess aktar sigur għal profilassi ta’ qabel l-esponiment sabiex jitnaqqas ir-riskju ta’ infezzjoni tal-HIV-1 miksuba sesswalment f’adulti u adolexxenti f’riskju għoli (ara sezzjonijiet 4.2, 4.4 u 5.1).

4.2	Pożoloġija u metodu ta’ kif għandu jingħata

Emtricitabine/Tenofovir disoproxil Mylan għandu jinbeda minn tabib b’esperjenza fl-immaniġġjar ta’ infezzjoni HIV.

Pożoloġija

Trattament jew prevenzjoni tal-HIV fl-adulti: Pillola waħda, darba kuljum.

Trattament tal-HIV fl-adulti u adolexxenti li għandhom 12­il sena u aktar, u li jiżnu tal-anqas 35 kg: Pillola waħda, darba kuljum.

Preparazzjonijiet separati ta’ emtricitabine u tenofovir disoproxil huma disponibbli għat-trattament tal-infezzjoni tal-HIV‑1 jekk ikun meħtieġ li titwaqqaf jew tiġi modifikata d-doża ta’ wieħed mill-komponenti ta’ Emtricitabine/Tenofovir disoproxil Mylan. Jekk jogħġbok irreferi għas-Sommarju tal-Karatteristiċi tal-Prodott għal dawn il-prodotti mediċinali.

Jekk doża ta’ emtricitabine/tenofovir disoproxil tinqabeż fi żmien 12‑il siegħa mill-ħin li fih tittieħed is-soltu, emtricitabine/tenofovir disoproxil għandu jittieħed kemm jista’ jkun malajr u l-iskeda tad-dożaġġ normali titkompla. Jekk doża ta’ emtricitabine/tenofovir disoproxil tinqabeż b’iktar minn 12‑il siegħa u jkun kważi wasal il-ħin għad-doża li jmiss, id-doża maqbuża ma għandhiex tittieħed u għandha titkompla l-iskeda tad-dożaġġ tas-soltu.

Jekk iseħħ rimettar fi żmien siegħa minn meta jkun ittieħed Emtricitabine/Tenofovir disoproxil Mylan, għandha tittieħed pillola oħra. Jekk iseħħ rimettar iktar minn siegħa wara li jkun ittieħed Emtricitabine/Tenofovir disoproxil Mylan m’għandhiex tittieħed it-tieni doża.

Popolazzjonijiet speċjali

Anzjani: Ma huwa meħtieġ l-ebda aġġustament fid-doża (ara sezzjoni 5.2).

Indeboliment renali: Emtricitabine u tenofovir huma eliminati permezz ta’ tneħħija renali u l-esponiment għal emtricitabine u tenofovir tiżdied f’individwi b’disfunzjoni renali (ara sezzjonijiet 4.4 u 5.2).

Emtricitabine/tenofovir disoproxil għandu jintuża biss f'individwi bi tneħħija tal-kreatinina (CrCl, creatine clearance) ta’ <80 mL/min jekk il-benefiċċji potenzjali jkunu kkunsidrati li jiżbqu r-riskji potenzjali. Ara Tabella 1.

Tabella 1: Dożi rakkomandati f’individwi b’indeboliment tal-kliewi

	
	Trattament tal-infezzjoni tal‑HIV‑1
	Profilassi ta’ qabel l-esponiment

	Indeboliment tal-kliewi ħafif
(CrCl 50‑80 mL/min)
	Dejta limitata minn studji kliniċi tappoġġja doża ta’ darba kuljum (ara sezzjoni 4.4).
	Dejta limitata minn studji kliniċi tappoġġja doża ta’ darba kuljum f’individwi mhux infettati bl-HIV‑1 b’CrCl 60‑80 mL/min. L-użu f’individwi mhux infettati bl-HIV‑1 b’CrCl < 60mL/min mhux rakkomandatminħabba li ma ġiex studjat f’din il-popolazzjoni (ara sezzjonijiet 4.4 u 5.2).

	Indeboliment tal-kliewi moderat (CrCl 30‑49 mL/min)
	L-għoti kull 48 siegħa huwa rakkomandat fuq il-bażi tal-immudellar tat-tagħrif farmakokinetiku ta’ doża unika għal emtricitabine u tenofovir disoproxil f’individwi mhux infettati bl-HIV b’livelli differenti ta’ indeboliment tal-kliewi (ara sezzjoni 4.4).
	Mhux rakkomandat għall-użu f’din il-popolazzjoni.

	Pazjenti b’indeboliment tal‑kliewi sever
(CrCl <30 mL/min) u fuq l‑emodijaliżi
	Mhux rakkomandat għaliex ma jistax jinkiseb it-tnaqqis fid-doża xieraq bil-pillola kombinata.

	Mhux rakkomandat għall-użu f’din il-popolazzjoni.



Pazjenti pedjatriċi b’indeboliment tal-kliewi:
Mhux rakkomandat għall-użu f’individwi li għadhom m’għalqux it 18-il sena b’indeboliment tal-kliewi (ara sezzjoni 4.4).

Indeboliment epatiku:
L-ebda aġġustament fid-doża mhu meħtieġ f’pazjenti b’indeboliment tal-fwied (ara sezzjonijiet 4.4 u 5.2).

Popolazzjoni pedjatrika:
Is-sigurtà u effikaċja ta’ emtricitabine/tenofovir disoproxil fit-tfal taħt l-età ta’ 18‑il sena għadhom ma ġewx determinati s’issa (ara sezzjoni 5.2).

Metodu ta’ kif għandu jingħata

Għoti orali. Huwa preferibbli li Emtricitabine/Tenofovir disoproxil Mylan jittieħed mal-ikel.

Il-pillola miksija b’rita tista’ tinħall f’madwar 100 mL ta’ ilma, meraq tal-larinġ jew meraq tal-għeneb u għandha tittieħed immedjatament.

4.3	Kontraindikazzjonijiet

Sensittività eċċessiva għas-sustanzi attivi jew għal kwalunkwe sustanza mhux attiva elenkata fis-sezzjoni 6.1.

L-użu għal profilassi ta’ qabel l-esponiment f’individwi bi stat tal-HIV‑1 mhux magħruf jew pożittiv.

4.4	Twissijiet speċjali u prekawzjonijiet għall-użu

Pazjenti b’mutazzjonijiet li jkun fihom l-HIV‑1

Emtricitabine/tenofovir disoproxil għandu jiġi evitat f’pazjenti li ngħataw antiretrovirali fil-passat li għandhom l-HIV‑1 bil-mutazzjoni K65R (ara sezzjoni 5.1).

Strateġija globali għall-prevenzjoni tal-infezzjoni tal-HIV‑1

Emtricitabine/tenofovir disoproxil mhux dejjem huwa effettiv fil-prevenzjoni tat-teħid tal-HIV‑1. Iż-żmien sal-bidu tal-protezzjoni wara li jinbeda emtricitabine/tenofovir disoproxil mhux magħruf.

Emtricitabine/tenofovir disoproxil għandu jintuża biss għal profilassi ta’ qabel l-esponiment bħala parti minn strateġija globali għall-prevenzjoni tal-infezzjoni tal-HIV‑1 li tinkludi l-użu ta’ miżuri ta’ prevenzjoni oħrajn tal-HIV‑1 (eż. l-użu konsistenti u korrett ta’ kondoms, l-għarfien tal-istat tal-HIV‑1, l-ittestjar regolari għal infezzjonijiet oħra trasmessi sesswalment).

Riskju ta’reżistenza b’infezzjoni tal-HIV‑1 mhux skoperta:
Emtricitabine/tenofovir disoproxil għandu jintuża biss biex inaqqas ir-riskju li tittieħed l-HIV‑1 f’individwi li huma kkonfermati li huma negattivi għall-HIV (ara sezzjoni 4.3). L-individwi għandhom jiġu kkonfermati mill-ġdid li huma negattivi għall-HIV f’intervalli frekwenti (eż. mill-inqas kull 3 xhur) bl-użu ta’ test ta’ antiġenu/antikorp kombinat waqt it-teħid ta’ emtricitabine/tenofovir disoproxil għal profilassi ta’ qabel l-esponiment.

Emtricitabine/tenofovir disoproxil waħdu mhux kors komplut għat-trattament tal-HIV‑1 u mutazzjonijiet ta’ reżistenza tal-HIV‑1 feġġew f’individwi b’infezzjoni tal-HIV‑1 mhux skoperta li kienu qed jieħdu emtricitabine/tenofovir disoproxil waħdu.

Jekk ikun hemm preżenti sintomi kliniċi konsistenti ma’ infezzjoni virali akuta u huma ssuspettati esponimenti riċenti (< 1 xahar) għall-HIV‑1, l-użu ta’ emtricitabine/tenofovir disoproxil għandu jiġi ttardjat mill-inqas għal xahar u l-istat tal-HIV‑1 ikkonfermat mill-ġdid qabel ma emtricitabine/tenofovir disoproxil jinbeda għal profilassi ta’ qabel l-esponiment.

L‑importanza tal-aderenza:
L-effettività ta’ Emtricitabine/tenofovir disoproxil fit-tnaqqis tar-riskju li jittieħed l-HIV‑1 hija kkorrelata b’mod b’saħħtu mal-aderenza kif muri mil-livelli tal-mediċina mkejla fid-demm (ara sezzjoni 5.1). Individwi mhux infettati bl-HIV-1 għandhom jingħataw parir f’intervalli frekwenti biex jaderixxu b’mod strett mal-iskeda ta’ dożaġġ ta’ kuljum rakkomandata ta’ Emtricitabine/tenofovir disoproxil.

Pazjenti b’infezzjoni tal-virus tal-epatite B jew Ċ

Pazjenti infettati bl-HIV‑1 li għandhom epatite B jew Ċ kronika ttrattati b’terapija antiretrovirali huma f’riskju miżjud għal reazzjonijiet avversi tal-fwied severi u potenzjalment fatali. It-tobba għandhom jirreferu għal-linji gwida kurrenti tat-trattament tal-HIV għall-immaniġġjar tal-infezzjoni tal-HIV f’pazjenti koinfettati bil-virus tal-epatite B (HBV) jew bil-virus tal-epatite Ċ (HCV).

Is-sigurtà u l-effikaċja ta’ emtricitabine/tenofovir disoproxil għal profilassi ta’ qabel l-esponiment f’pazjenti b’infezzjoni tal-HBV jew HCV għadhom ma ġewx determinati s’issa.

Fil-każ ta’ terapija antivirali konkomitanti għall-epatite B jew Ċ, jekk jogħġbok irreferi wkoll għas-Sommarju tal-Karatteristiċi tal-Prodott rilevanti għal dawn il-prodotti mediċinali. Ara wkoll taħt L-użu ma’ ledipasvir u sofosbuvir hawn taħt.

Tenofovir (disoproxil) huwa indikat għat-trattament tal-HBV u emtricitabine wera attività kontra l-HBV fi studji farmakodinamiċi iżda s-sigurtà u l-effikaċja ta’ emtricitabine/tenofovir disoproxil ma ġewx stabbiliti speċifikament f’pazjenti b’infezzjoni kronika tal-HBV.

It-twaqqif tat-terapija b’emtricitabine/tenofovir disoproxil f’pazjenti infettati bl-HBV jista’ jkun assoċjat ma’ aggravamenti akuti severi tal-epatite. Pazjenti infettati bl-HBV li jwaqqfu it-terapija b’emtricitabine/tenofovir disoproxil għandhom jiġu mmonitorjati mill-qrib b’segwitu kemm kliniku kif ukoll tal-laboratorju mill-inqas għal diversi xhur wara li jitwaqqaf it-trattament. Jekk xieraq, it-tkomplija tat-terapija tal-epatite B tista’ tkun rakkomandata. F’pazjenti b’marda tal-fwied avvanzata jew ċirrożi, it-twaqqif tat-trattament mhux rakkomandat għaliex l-aggravament ta’ wara t-trattament tal-epatite jista’ jwassal għal dikumpensazzjoni tal-fwied.

Mard tal-fwied

Is-sigurtà u l-effikaċja ta’ emtricitabine/tenofovir disoproxil ma ġewx stabbiliti f’pazjenti b’disturbi tal-fwied sottostanti sinifikanti. Il-farmakokinetika ta’ tenofovir ġiet studjata f’pazjenti b’indeboliment tal-fwied u l-ebda aġġustament fid-doża ma hu meħtieġ. Il-farmakokinetika ta’ emtricitabine ma ġietx studjata f’pazjenti b’indeboliment tal-fwied. Fuq il-bażi tal-metaboliżmu epatiku minimu u r-rotta ta’ eliminazzjoni tal-kliewi għal emtricitabine, huwa improbabbli li jkun meħtieġ aġġustament fid-doża għal emtricitabine/tenofovir disoproxil f’pazjenti b’indeboliment tal-fwied (ara sezzjonijiet 4.2 u 5.2).

Pazjenti infettati bl-HIV‑1 b’disfunzjoni tal-fwied li kienet teżisti minn qabel, inkluż epatite attiva kronika, għandhom frekwenza miżjuda ta’ anormalitajiet tal-funzjoni tal-fwied matul terapija antiretrovirali kombinata (CART) u għandhom ikunu mmonitorjati skont il-prattika standard. Jekk hemm evidenza ta’ aggravament tal-marda tal-fwied f’pazjenti bħal dawn, l-interruzzjoni jew it-twaqqif tat-trattament għandhom jiġu kkunsidrati.

Effetti fuq il-kliewi u l-għadam fl-adulti

Effetti fuq il-kliewi
Emtricitabine u tenofovir huma eliminati primarjament mill-kliewi b’kombinazzjoni ta’ filtrazzjoni glomerulari u tnixxija tubulari attiva. Insuffiċjenza tal-kliewi, indeboliment tal-kliewi, żieda fil-kreatinina, ipofosfatemija u tubulopatija prossimali (inkluża s-sindrome ta’ Fanconi) kienu rrappurtati bl-użu ta’ tenofovir disoproxil (ara sezzjoni 4.8).

Monitoraġġ tal-kliewi
Qabel ma jinbeda Emtricitabine/Tenofovir disoproxil Mylan għat-trattament tal-infezzjoni tal-HIV‑1 jew għall-użu fil-profilassi ta’ qabel l-esponiment, huwa rakkomandat li t-tneħħija tal-kreatinina tiġi kkalkulata fl-individwi kollha.

F’individwi mingħajr fatturi ta’ riskju għal mard tal-kliewi huwa rakkomandat li l-funzjoni tal-kliewi (it-tneħħija tal-kreatinina u l-fosfat fis-serum) tiġi mmonitorjata wara ġimagħtejn sa erba’ ġimgħat ta’ użu, wara tliet xhur ta’ użu u kull tlieta sa sitt xhur minn hemm ’il quddiem.

F’individwi f’riskju ta’ mard tal-kliewi huwa meħtieġ monitoraġġ aktar frekwenti tal-funzjoni tal-kliewi.

Ara wkoll taħt L-għoti flimkien ta’ prodotti mediċinali oħra hawn taħt.

Ġestjoni tal-kliewi f’pazjenti infettati bl-HIV‑1
Jekk il-phosphate fis-serum huwa < 1.5 mg/dL (0.48 mmol/L) jew it-tneħħija tal-kreatinina tonqos għal < 50 mL/min fi kwalunkwe pazjent li jingħata emtricitabine/tenofovir disoproxil, il-funzjoni tal-kliewi għandha tiġi evalwata mill-ġdid fi żmien ġimgħa, inkluż il-kejl tal-konċentrazzjonijiet tal-glukożju fid-demm, il-potassium fid-demm u l-glukożju fl-awrina (ara sezzjoni 4.8, tubulopatija prossimali). Għandha titqies l-interruzzjoni tat-trattament bi emtricitabine/tenofovir disoproxil f’pazjenti bi tneħħija tal-kreatinina mnaqqsa għal < 50 mL/min jew tnaqqis fil-phosphate fis-serum għal < 1.0 mg/dL (0.32 mmol/L). L-interruzzjoni tat-trattament bi emtricitabine/tenofovir disoproxil għandha titqies ukoll fil-każ ta' tnaqqis progressiv tal-funzjoni tal-kliewi meta ma tkun ġiet identifikata l-ebda kawża oħra.

Is-sikurezza tal-kliewi bi emtricitabine/tenofovir disoproxil ġiet studjata biss sa livell limitat ħafna f’pazjenti infettati bl-HIV‑1 b’funzjoni tal-kliewi indebolita (tneħħija tal-kreatinina < 80 mL/min). Aġġustamenti fl-intervall tad-doża huma rakkomandati għal pazjenti infettati bl-HIV‑1 bi tneħħija fil-kreatinina ta’ 30‑49 mL/min (ara sezzjoni 4.2). Dejta limitata ta’ studju kliniku tissuġġerixxi li l-intervall imdewwem fid-doża mhuwiex ottimali u jista’ jirriżulta f’tossiċità miżjuda u possibbilment rispons mhux adegwat. Barra dan, fi studju kliniku żgħir, sottogrupp ta’ pazjenti bi tneħħija ta’ kreatinina ta’ bejn 50 u 60 mL/min li rċevew tenofovir disoproxil flimkien ma’ emtricitabine kull 24 siegħa kellhom esponiment 2‑4 darbiet ogħla għal tenofovir u aggravament tal-funzjoni tal-kliewi (ara sezzjoni 5.2). Għalhekk, valutazzjoni attenta tal-benefiċċji u r-riskji hija meħtieġa meta emtricitabine/tenofovir disoproxil jintuża f’pazjenti bi tneħħija tal-kreatinina ta’ < 60 mL/min, u l-funzjoni tal-kliewi għandha tiġi mmonitorjata mill-qrib. Barra dan, ir-rispons kliniku għat-trattament għandu jiġi mmonitorjat mill-qrib f’pazjenti li qed jirċievu emtricitabine/tenofovir disoproxil b’intervall imdewwem bejn id-dożi. L-użu ta’ emtricitabine/tenofovir disoproxil mhux rakkomandat f’pazjenti b’indeboliment sever tal-kliewi (tneħħija tal-kreatinina ta’ < 30 mL/min) u f’pazjenti li jeħtieġu emodijaliżi għaliex ma jistax jinkiseb it-tnaqqis fid-doża xieraq bil-pillola kombinata (ara sezzjonijiet 4.2 u 5.2).

Emtricitabine/tenofovir disoproxil għal PrEP:
Emtricitabine/tenofovir disoproxil ma ġiex studjat f’individwi mhux infettati bl-HIV‑1 bi tneħħija tal-kreatinina ta’ < 60 mL/min u għalhekk mhux rakkomandat għall-użu f’din il-popolazzjoni. Jekk il-phosphate fis-serum huwa < 1.5 mg/dL (0.48 mmol/L) jew it-tneħħija tal-kreatinina tonqos għal < 60 mL/min fi kwalunkwe individwu li jirċievi emtricitabine/tenofovir disoproxil għal profilassi ta’ qabel l-esponiment, il-funzjoni tal-kliewi għandha tiġi evalwata mill-ġdid fi żmien ġimgħa, inkluż il-kejl tal-konċentrazzjonijiet tal-glukożju fid-demm, il-potassium fid-demm u l-konċentrazzjoni ta’ glukożju fl-awrina (ara sezzjoni 4.8, tubulopatija prossimali). Għandha titqies l-interruzzjoni tal-użu ta’ emtricitabine/tenofovir disoproxil f’individwi li t-tneħħija tal-kreatinina tagħhom tkun naqset għal < 60 mL/min jew bi tnaqqis fil-phosphate fis-serum għal < 1.0 mg/dL (0.32 mmol/L). L-interruzzjoni tal-użu ta’ emtricitabine/tenofovir disoproxil għandha titqies ukoll fil-każ ta’ tnaqqis progressiv tal-funzjoni tal-kliewi meta ma tkun ġiet identifikata l-ebda kawża oħra.

Effetti fuq l-għadam

Anormalitajiet fl-għadam bħal osteomalaċja li jistgħu jidhru bħala wġigħ persistenti jew li qed jiggrava fl-għadam, u li b’mod mhux frekwenti jistgħu jikkontribwixxu għal ksur jistgħu jkunu assoċjati mat-tubulopatija prossimali tal-kliewi kkaġunata minn tenofovir disoproxil (ara sezzjoni 4.8).

Jekk ikunu ssuspettati jew jinstabu anormalitajiet fl-għadam għandu jinkiseb parir xieraq.

Trattament tal-infezzjoni bl-HIV‑1:
Ġie osservat tnaqqis fid-densità minerali tal-għadam (BMD, bone mineral density) b’tenofovir disoproxil fi provi kliniċi kkontrollati randomised li damu sa 144 ġimgħa f’pazjenti infettati bl-HIV jew bl-HBV. Dan it-tnaqqis fil-BMD ġeneralment tjieb wara t-twaqqif tat-trattament.

Fi studji oħra (prospettivi u trasversali), it-tnaqqis l-aktar evidenti fil-BMD kien fil-pazjenti ttrattati b’tenofovir disoproxil bħala parti minn kors li jinkludi impeditur tal-protease imsaħħaħ. B’mod globali, minħabba l-anormalitajiet fl-għadam assoċjati ma’ tenofovir disoproxil u l-limitazzjonijiet ta’ data fit-tul dwar l-impatt ta’ tenofovir disoproxil fuq is-saħħa tal-għadam u r-riskju ta’ ksur, korsijiet ta’ trattament alternattivi għandhom jitqiesu f’pazjenti bl-osteoporożi jew b’passat mediku ta’ ksur tal-għadam..

Profilassi ta’ qabel l-esponiment
Fi studji kliniċi ta’ individwi mhux infettati bl-HIV‑1, kien osservat tnaqqis żgħir fil-BMD. Fi studju ta’ 498 raġel, il-bidliet medji mil-linja bażi għal ġimgħa 24 fil-BMD varjaw minn ‑ 0.4% sa ‑ 1.0% fil-ġenbejn, is-sinsla tad-dahar, l-għonq femorali u t-trokanter fl-irġiel li ngħataw profilassi ta’ emtricitabine/tenofovir disoproxil kuljum (n=247) kontra plaċebo (n=251).

Effetti fuq il-kliewi u l-għadam fil-popolazzjoni pedjatrika

Hemm inċertezzi marbuta mal-effetti fit-tul fuq il-kliewi u l-għadam ta’ tenofovir disoproxil matul it-trattament tal-infezzjoni bl-HIV-1 fil-popolazzjoni pedjatrika u dwar l-effetti fit-tul fuq il-kliewi u l-għadam ta’ emtricitabine/tenofovir disoproxil meta jintuża għal profilassi ta’ qabel l-esponiment f’adolexxenti mhux infettati (ara sezzjoni 5.1). Barra minn hekk, ir-riversibilità ta’ tossiċità tal-kliewi wara l-waqfien ta’ tenofovir disoproxil għat-trattament tal-HIV-1 jew wara waqfien ta’ emtricitabine/tenofovir disoproxil għal profilassi ta’ qabel l-esponiment ma tistax tiġi aċċertata kompletament.

Huwa rakkomandant approċċ multidixxiplinarju sabiex jiġi evalwat il-bilanċ tal-benefiċċju/riskju tal-użu ta’ emtricitabine/tenofovir disoproxil għat-trattament tal-infezzjoni bl-HIV01 jew għal profilassi ta’ qabel l-esponiment, tittieħed deċiżjoni dwar il-monitoraġġ waqt it trattament (li jinkludi deċiżjoni meta għandu jieqaf it-trattament) u jitqies il-bżonn ta’ supplimentazzjoni skont kull każ.

Meta jintuża emtricitabine/tenofovir disoproxil għal profilassi ta’ qabel l-esponiment, l-individwi għandhom jiġu evalwati mill-ġdid f’kull żjara biex jiġi żgurat jekk dawn ikunux għadhom f’riskju għoli ta’ infezzjoni bl-HIV-1. Ir-riskju ta’ infezzjoni bl-HIV-1 għandu jkun ibbilanċjat mal-potenzjal ta’ effetti fuq il-kliewi u l-għadam b’użu fit-tul ta’ emtricitabine/tenofovir disoproxil.

Effetti fuq il-kliewi
Reazzjonijiet avversi fuq il-kliewi konsistenti ma’ tubulopatija renali prossimali ġew irrappurtati f’pazjenti pedjatriċi infettati bl-HIV‑1 bejn l-etajiet ta’ sentejn sa < 12‑il sena fl-istudju kliniku GS US 104 0352 (ara sezzjonijiet 4.8 u 5.1)

Monitoraġġ tal-kliewi
Il-funzjoni tal-kliewi (it-tneħħija tal-kreatinina u l-fosfat fis-serum) għandha tiġi evalwata qabel il-bidu ta’ emtricitabine/tenofovir disoproxil għat-trattament tal-HIV-1 u għall-profilassi ta’ qabel l-esponiment, u għandha tiġi mmonitorjata waqt l-użu bħal fl-adulti (ara hawn fuq).

Ġestjoni tal-kliewi
[bookmark: _Hlk521482124]Jekk il-fosfat fis-serum jiġi kkonfermat li hu < 3.0 mg/dL (0.96 mmol/L) fi kwalunkwe pazjent pedjatriku li jkun qed jirċievi Emtricitabine/tenofovir disoproxil, il-funzjoni renali għandha tiġi evalwata mill-ġdid fi żmien ġimgħa, b’kejl li jinkludi l-glukożju fid-demm, potassju fid-demm u konċentrazzjonijiet tal-glukożju fl-awrina (ara sezzjoni 4.8, tubulopatija prossimali). Jekk anormalitajiet renali huma suspettati jew osservati, allura konsultazzjoni ma’ nefroloġista għandha tiġi kkunsidrata għall-waqfien tal-użu ta’ Emtricitabine/tenofovir disoproxil. Il-waqfien tal-użu ta’ Emtricitabine/tenofovir disoproxil għandu jiġi kkunsidrat ukoll f’każ ta’ funzjoni renali progressiva li tmur għall-agħar, meta l-ebda kawża oħra ma tkun ġiet identifikata.

L-għoti flimkien u riskju ta’ tossiċità tal-kliewi
L-istess rakkomandazzjonijiet japplikaw bħal fl-adulti (ara l-Għoti flimkien ta’ prodotti mediċinali oħra hawn isfel).

Indeboliment tal-kliewi
L-użu ta’ emtricitabine/tenofovir disoproxil mhux rakkomandat f’individwi li għadhom m’għalqux it-18-il sena b’indeboliment tal-kliewi (ara sezzjoni 4.2). Emtricitabine/tenofovir disoproxil m’għandux jinbeda f’pazjenti pedjatriċi b’indeboliment tal-kliewi u għandu jitwaqqaf f’pazjenti pedjatriċi li jiżviluppaw indeboliment tal-kliewi waqt l-użu ta’ emtricitabine/tenofovir disoproxil.

Effetti tal-għadam
L-użu ta’ tenofovir disoproxil jista’ jikkaġuna tnaqqis fil-BMD. L-effetti ta’ bidliet marbuta ma' tenofovir disoproxil fil-BMD fuq is-saħħa tal-għadam għal tul ta’ żmien u r-riskju ta’ ksur fil‑futur mhumiex ċerti (ara sezzjoni 5.1).

Jekk jiġu osservati jew issuspettati anormalitajiet tal-għadam waqt l-użu ta’ emtricitabine/tenofovir disoproxil fi kwalunkwe pazjent pedjatriku, għandu jkun hemm konsultazzjoni ma’ endokronoloġista u/jew nefroloġista.

Il-parametri tal-piż u metaboliċi

Żieda fil-piż u fil-livell tal-lipidi u l-glukożju fid-demm jistgħu jseħħu matul it-terapija antiretrovirali. Bidliet bħal dawn jistgħu jkunu parzjalment konnessi mal-kontroll tal-marda u l-istil tal-ħajja. Għal-lipidi, f’ċertu każijiet hemm evidenza ta’ effett tat-trattament, filwaqt li għaż-żieda fil-piż ma hemm l-ebda evidenza b’saħħitha li tirrelata dan ma’ kwalunkwe trattament partikolari. Għall-monitoraġġ tal-lipidi u l-glukożju fid-demm issir referenza għal linji gwida dwar it-trattament tal-HIV. stabbiliti.Disturbi tal-lipidi għandhom jiġu mmaniġġjati kif xieraq klinikament.

Disfunzjoni mitokondrijali wara esponiment in utero

Analogi tan-nukleos(t)idi jista’ jkollhom impatt fuq il-funzjoni tal-mitokondrija sa grad varjabbli, li hu l-aktar notevoli bi stavudine, didanosine u zidovudine. Kien hemm rapporti ta’ disfunzjoni tal-mitokondrija fi trabi li huma negattivi għal HIV li kienu esposti fl-utru u/jew wara t-twelid għall-analogi tan-nukleos(t)idi; dawn kienu jikkonċernaw b’mod predominanti l-kura b’korsijiet li kien fihom zidovudine. L-effetti avversi ewlenin li kienu rrappurtati huma disturbi ematoloġiċi (anemija, newrotropenja), u disturbi fil-metaboliżmu (iperlaktejtimja, iperlajpejżimja). Dawn l-avvenimenti ta’ spiss kienu transitorji. Disturbi newroloġiċi li dehru iktar tard ġew irrappurtati b’mod rari (ipertonja, konvulżjoni, imġieba mhux normali). Bħalissa għadu mhux magħruf jekk dawn id-disturbi newroloġiċi jgħaddux maż-żmien jew huwiex permanenti. Dawn is-sejbiet għandhom jiġu kkunsidrati għal kull tarbija esposta fl-utru għall-analogi tan-nukleos(t)idi li jkollhom riżultati kliniċi severi ta’ etjoloġija mhux magħrufa, b’mod partikulari riżultati newroloġiċi. Dawn is-sejbiet m’għandhomx jaffettwaw ir-rakkomandazzjonijiet nazzjonali kurrenti għall-użu tat-terapija antiretrovirali f’nisa tqal għall-prevenzjoni tat-trasmissjoni vertikali ta’ HIV.

Sindromu tar-Riattivazzjoni Immuni

F’pazjenti infettati bl-HIV b’defiċjenza immuni severa fiż-żmien tal-bidu ta’ CART, reazzjoni infjammatorja għal patoġeni opportunistiċi asintomatiċi jew residwali tista’ sseħħ u tikkawża kundizzjonijiet kliniċi serji, jew tiggrava s-sintomi. Tipikament, reazzjonijiet bħal dawn kienu osservati matul l-ewwel ftit ġimgħat jew xhur mill-bidu ta’ CART. Eżempji rilevanti huma retinite ċitomegalovirus, infezzjonijiet mikobatterjali ġeneralizzati u/jew fokali, u pulmonite tat-tip Pneumocystis jirovecii. Kwalunkwe sintomu ta’ infjammazzjoni għandu jiġu evalwat u t-trattament jinbeda meta meħtieġ. Disturbi awtoimmuni (bħall-marda ta’ Graves) ġew irrappurtati wkoll li jseħħu fl-isfond ta’ attivazzjoni mill-ġdid immuni; madankollu, iż-żmien irrappurtat sal-bidu hu iktar varjabbli u dawn l-avvenimenti jistgħu jseħħu ħafna xhur wara l-bidu tal-kura.

Disturbi awtoimmuni (bħall-marda ta’ Graves u epatite awtoimmuni) ġew irrappurtati wkoll li jseħħu fl-isfond ta’ attivazzjoni mill-ġdid immuni; madankollu, iż-żmien irrappurtat sal-bidu hu iktar varjabbli u dawn l-avvenimenti jistgħu jseħħu ħafna xhur wara l-bidu tal-kura.

Infezzjonijiet opportunistiċi

Pazjenti infettati bl-HIV‑1 li jirċievu emtricitabine/tenofovir disoproxil jew kwalunkwe terapija antiretrovirali oħra jistgħu jkomplu jiżviluppaw infezzjonijiet opportunistiċi u kumplikazzjonijiet oħra tal-infezzjoni tal-HIV, u għalhekk għandhom jibqgħu taħt osservazzjoni klinika mill-qrib minn tobba esperjenzati fit-trattament ta’ pazjenti b’mard assoċjat mal-HIV.

Osteonekrożi

Għalkemm l-etjoloġija hi kkunsidrata li tkun ġejja minn ħafna fatturi (li jinkludi l-użu ta’ kortikosterojdi, konsum ta’ l-alkoħol, immunosoppressjoni severa, indiċi ogħla tal-piż tal-ġisem), kienu rrappurtati każijiet ta’ osteonekrożi partikularment f’pazjenti li jkollhom mard tal-HIV li jkun fi stadju avvanzat u/jew esponiment fit-tul għal CART. Il-pazjenti għandhom jingħataw parir biex jieħdu parir mediku jekk ikollhom uġigħ fil-ġogi, ebusija fil-ġogi jew jekk ikollhom diffikultà biex jitħarrku.

L-għoti flimkien ta’ prodotti mediċinali oħra

Emtricitabine/tenofovir disoproxil ma għandux jintuża jekk qed jintuża fl-istess ħin jew reċentement intuża prodott mediċinali nefrotossiku (ara sezzjoni 4.5). Jekk l-użu flimkien ma’ aġenti nefrotossiċi ma jistax jiġi evitat, il-funzjoni tal-kliewi għandha tiġi mmonitorjata kull ġimgħa.

Każijiet ta’ falliment akut tal-kliewi wara l-bidu ta’ doża għolja jew diversi mediċini kontra l-infjammazzjoni mhux sterojdi (NSAIDs, non-steroidal anti-inflammatory drugs) kienu rrappurtati f’pazjenti infettati bl-HIV‑1 ittrattati b’tenofovir disoproxil u b’fatturi ta’ riskju għal disfunzjoni tal-kliewi. Jekk Emtricitabine/tenofovir disoproxil jingħata flimkien ma’ NSAID, il-funzjoni tal-kliewi għandha tiġi mmonitorajata kif xieraq.

Riskju ogħla ta’ indeboliment tal-kliewi kien irrapportat f’pazjenti infettati bl-HIV‑1 li jingħataw tenofovir disoproxil flimkien ma’ ritonavir jew impeditur tal-protease msaħħaħ b’cobicistat. Monitoraġġ mill-qrib tal-funzjoni tal-kliewi huwa meħtieġ f’dawn il-pazjenti (ara sezzjoni 4.5). F’pazjenti infettati bl-HIV‑1 b’fatturi tar-riskju tal-kliewi, l-għoti flimkien ta’ tenofovir disoproxil ma’ impeditur tal-protease imsaħħaħ għandu jiġi evalwat b’attenzjoni.

Emtricitabine/tenofovir disoproxil m’għandux jingħata fl-istess ħin ma’ prodotti mediċinali oħra li fihom emtricitabine, tenofovir disoproxil, tenofovir alafenamide, jew analogi ta’ cytidine oħra, bħal lamivudine (ara sezzjoni 4.5). Emtricitabine/tenofovir disoproxil m’għandux jingħata flimkien ma’ adefovir dipivoxil.

L-użu ma’ ledipasvir u sofosbuvir, sofosbuvir u velpatasvir jew sofosbuvir, velpatasvir u voxilaprevir

L-għoti flimkien ta’ tenofovir disoproxil ma’ ledipasvir/sofosbuvir, sofosbuvir/velpatasvir jew sofosbuvir/velpatasvir/voxilaprevir intwera li jżid il-konċentrazzjonijiet ta’ tenofovir fil-plażma, b’mod speċjali meta jintuża flimkien ma’ kors kontra l HIV li jinkludi tenofovir disoproxil u aġent li jżid l-effett farmakokinetiku (ritonavir jew cobicistat). 
Is-sigurtà ta’ tenofovir disoproxil meta jingħata flimkien ma’ ledipasvir/sofosbuvir, sofosbuvir/velpatasvir jew sofosbuvir/velpatasvir/voxilaprevir u aġent li jżid l-effett farmakokinetiku għadha ma ġietx stabbilita. Ir-riskji u l-benefiċċji potenzjali assoċjati mal-għoti flimkien għandhom jiġu kkunsidrati, b’mod partikolari f’pazjenti b’riskju miżjud ta’ disfunzjoni tal-kliewi. Pazjenti li jingħataw ledipasvir/sofosbuvir, sofosbuvir/velpatasvir jew sofosbuvir/velpatasvir/voxilaprevir flimkien ma’ tenofovir disoproxil u impeditur tal-protease tal-HIV msaħħaħ għandhom ikunu mmonitorjati għal reazzjonijiet avversi relatati ma’ tenofovir disoproxil.

L-għoti flimkien ta’ tenofovir disoproxil u didanosine:
L-għoti flimkien ta’ tenofovir disoproxil u didanosine mhuwiex rakkomandat (ara sezzjoni 4.5).

Terapija ta’ nucleosides tripli

Kien hemm rapporti ta’ rata għolja ta’ falliment viroloġiku u tal-iżvilupp ta’ reżistenza fi stadju bikri f’pazjenti infettati bl-HIV‑1 meta tenofovir disoproxil kien mogħti flimkien ma’ lamivudine u abacavir kif ukoll ma’ lamivudine u didanosine bħala kors ta’ darba kuljum. Hemm similarità strutturali mill-qrib bejn lamivudine u emtricitabine u similaritajiet fil-farmakokinetika u l-farmakodinamika ta’ dawn iż-żewġ aġenti. Għalhekk, l-istess problema tista’ tiġi osservata jekk emtricitabine/tenofovir disoproxil jingħata ma’ tielet analogu tan-nucleosides.

Anzjani

Emtricitabine/tenofovir disoproxil ma ġiex studjat f’individwi li jkollhom iktar minn 65 sena. Individwi li għandhom iżjed minn 65 sena huma aktar probabbli li jkollhom tnaqqis tal-funzjoni renali, għalhekk għandha tingħata attenzjoni partikulari meta emtricitabine/tenofovir disoproxil jingħata lil persuni anzjani.

Eċċipjenti

Emtricitabine/Tenofovir disoproxil Mylan fih lactose monohydrate. Pazjenti li għandhom problemi ereditarji rari ta’ intolleranza għall-galactose, nuqqas totali ta’ lactase jew malassorbiment tal-glucose-galactose m’għandhomx jieħdu dan il-prodott mediċinali.

4.5	Interazzjoni ma’ prodotti mediċinali oħra u forom oħra ta’ interazzjoni

Studji ta’ interazzjoni twettqu biss f’adulti.

Minħabba li l-pilloli kombinati b’doża fissa ta’ emtricitabine/tenofovir disoproxil fihom emtricitabine u tenofovir disoproxil, kull interazzjoni li ġiet identifikata ma’ dawn is-sustanzi individwalment tista’ sseħħ bil-kombinazzjoni b’doża fissa. Studji ta’ interazzjoni twettqu biss f’adulti.

Il-farmakokinetiċi fl-istat fiss ta’ emtricitabine u tenofovir ma kienux affettwati meta emtricitabine u tenofovir disoproxil ngħataw flimkien meta mqabbla mal-prodott mediċinali meta ngħataw weħedhom.

Studji in vitro u kliniċi dwar interazzjonijiet farmakokinetiċi wrew li l-potenzjal għall-interazzjonijiet medjati minn CYP450 li jinvolvu emtricitabine u tenofovir disoproxil ma’ prodotti mediċinali oħrajn hija baxxa.

L-użu fl-istess ħin mhuwiex rakkomanda

Emtricitabine/tenofovir disoproxil m’għandhux jingħata fl-istess ħin ma’ prodotti mediċinali oħrajn li fihom emtricitabine, tenofovir disoproxil, tenofovir alafenamide jew analogi ta’ cytidine oħra, bħal lamivudine (ara sezzjoni 4.4). Emtricitabine/tenofovir disoproxil m’għandhux jingħata fl-istess ħin ma’ adefovir dipivoxil.

[bookmark: _M191371755]Didanosine: L-għoti ta’ emtricitabine/tenofovir disoproxil flimkien ma’ didanosine mhuwiex rakkomandat (ara sezzjoni 4.4 u Tabella 2).

Prodotti mediċinali eliminati mill-kliewi: Minħabba li emtricitabine u tenofovir huma primarjament eliminati mill-kliewi, l-għoti ta’ emtricitabine/tenofovir disoproxil flimkien ma’ prodotti mediċinali li jnaqqsu l-funzjoni tal-kliewi jew jikkompetu għas-sekrezzjoni tubulari attiva (eż. cidofovir) jista’ jżid il-konċentrazzjonijiet fis-serum ta’ emtricitabine, tenofovir u/jew il-prodotti mediċinali li jingħataw flimkien.

L‑użu ta’ emtricitabine/tenofovir disoproxil flimkien ma’ jew fi żmien qasir minn meta jkun ittieħed prodott mediċinali nefrotossiku għandu jiġi evitat. Xi eżempji jinkludu, iżda mhumiex limitati għal, aminoglycosides, amphotericin B, foscarnet, ganciclovir, pentamidine, vancomycin, cidofovir jew interleukin‑2 (ara sezzjoni 4.4).

Interazzjonijiet oħra
Interazzjonijiet bejn emtricitabine/tenofovir disoproxil u l-komponenti individwal(i) tiegħu u prodotti mediċinali oħrajn huma elenkati fit-Tabella 2 hawn taħt (żieda hija indikata b’“↑”, tnaqqis b’“↓”, ebda bidla b’“↔”, darbtejn kuljum b’“b.i.d.” u darba kuljum b’“q.d.”). Jekk disponibbli, intervalli ta’ kunfidenza ta’ 90% huma murija f’parentesi.

Tabella 2: Interazzjonijiet bejn emtricitabine/tenofovir disoproxil u l-komponent(i) individwali tiegħu u prodotti mediċinali oħra

	Prodott mediċinali skont l-oqsma terapewtiċi
	Effetti fuq il-livelli tal-mediċina
Bidla perċentwali medja fl-AUC, Cmax, Cmin b’intervalli ta’ kunfidenza ta’ 90% jekk disponibbli
(mekkaniżmu)
	Rakkomandazzjoni dwar l-għoti flimkien ma’ emtricitabine/tenofovir disoproxil
(emtricitabine 200 mg, tenofovir disoproxil 245 mg)

	ANTI-INFETTIVI

	Antiretrovirali

	Impedituri tal-protease

	Atazanavir/Ritonavir/Tenofovir disoproxil
(300 mg q.d./100 mg q.d./245 mg q.d.)
	Atazanavir:
AUC: ↓ 25% (↓ 42 għal ↓ 3)
Cmax: ↓ 28% (↓ 50 għal ↑ 5)
Cmin: ↓ 26% (↓ 46 għal ↑ 10)

Tenofovir:
AUC: ↑ 37%
Cmax: ↑ 34%
Cmin: ↑ 29%
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ effetti avversi marbuta ma’ tenofovir, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Atazanavir/Ritonavir/Emtricitabine
	L-interazzjoni ma ġietx studjata.
	

	Darunavir/Ritonavir/Tenofovir disoproxil
(300 mg q.d./100 mg q.d./245 mg q.d.)
	Darunavir:
AUC: ↔
Cmin: ↔

Tenofovir:
AUC: ↑ 22%
Cmin: ↑ 37%
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ effetti avversi marbuta ma’ tenofovir, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Darunavir/Ritonavir/Emtricitabine
	L-interazzjoni ma ġietx studjata.
	

	Lopinavir/Ritonavir/Tenofovir disoproxil
(400 mg b.i.d./100 mg b.i.d./245 mg q.d.)
	Lopinavir/Ritonavir:
AUC: ↔
Cmax: ↔
Cmin: ↔

Tenofovir:
AUC: ↑ 32% (↑ 25 għal ↑ 38)
Cmax: ↔
Cmin: ↑ 51% (↑ 37 għal ↑ 66)
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ effetti avversi marbuta ma’ tenofovir, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Lopinavir/Ritonavir/Emtricitabine
	L-interazzjoni ma ġietx studjata.
	

	NRTIs

	Didanosine/Tenofovir disoproxil
	L-għoti ta’ tenofovir disoproxil flimkien ma’ didanosine jirriżulta f’żieda ta’ 40‑60% fl-esponiment sistemiku għad-didanosine.
	L-għoti ta’ emtricitabine/tenofovir disoproxil flimkien ma’ didanosine mhuwiex rakkomandat (ara sezzjoni 4.4).
Żieda fl-esponiment sistemiku għal didanosine tista’ żżid ir-reazzjonijiet avversi relatati ma’ didanosine. B’mod rari, ġew irrappurtati pankreatite u aċidożi lattika li kultant kienu fatali. L‑għoti flimkien ta’ tenofovir disoproxil u didanosine f’doża ta’ 400 mg kuljum kien assoċjat ma’ tnaqqis sinifikanti fl-għadd ta’ ċelluli CD4, possibbilment minħabba interazzjoni intraċellulari li żżid didanosine fosforilat (jiġifieri attiv). Dożaġġ imnaqqas ta’ 250 mg didanosine mogħti flimkien ma’ terapija b’tenofovir disoproxil kien assoċjat ma’ rapporti ta’ rati għoljin ta’ falliment viroloġiku f’diversi kumbinazzjonijiet li kienu ttestjati għat-trattament ta’ infezzjoni bl-HIV‑1.

	Didanosine/Emtricitabine
	L-interazzjoni ma ġietx studjata.
	

	Lamivudine/Tenofovir disoproxil
	Lamivudine:
AUC: ↓ 3% (↓ 8% sa ↑ 15)
Cmax: ↓ 24% (↓ 44 sa ↓ 12)
Cmin: NC

Tenofovir:
AUC: ↓ 4% (↓ 15 sa ↑ 8)
Cmax: ↑ 102% (↓ 96 sa ↑ 108)
Cmin: NC
	Lamivudine u emtricitabine/tenofovir disoproxil ma għandhomx jingħataw fl-istess ħin (ara sezzjoni 4.4)

	Efavirenz/Tenofovir disoproxil
	Efavirenz:
AUC: ↓ 4% (↓ 7 sa ↓ 1)
Cmax: ↓ 4% (↓ 9 sa ↑ 2)
Cmin: NC

Tenofovir:
AUC: ↓ 1% (↓ 8 sa ↑ 6)
Cmax: ↑ 7% (↓ 6 sa ↑ 22)
Cmin: NC
	L-ebda aġġustament fid-doża ta’ efavirenz mhu meħtieġ.

	ANTINFETTIVI
	
	

	Aġenti antivirali tal-virus tal-epatite B (HBV)

	Adefovir dipivoxil /Tenofovir disoproxil
	Adefovir dipivoxil:
AUC: ↓ 11% (↓ 14 sa ↓ 7)
Cmax: ↓ 7% (↓ 13 sa ↓ 0)
Cmin: NC

Tenofovir:
AUC: ↓ 2% (↓ 5 sa ↑ 0)
Cmax: ↓ 1% (↓ 7 sa ↑ 6)
Cmin: NC
	Adefovir dipivoxil u Emtricitabine/tenofovir disoproxil ma għandhomx jingħataw fl-istess ħin (ara sezzjoni 4.4).

	Sustanzi antivirali tal-virus tal-Epatite Ċ (HCV)

	Ledipasvir/Sofosbuvir
(90 mg/400 mg q.d.) +
Atazanavir/Ritonavir
(300 mg q.d./100 mg q.d.) +
Emtricitabine/Tenofovir disoproxil
(200 mg/245 mg q.d.)1
	Ledipasvir:
AUC: ↑ 96% (↑ 74 sa ↑ 121)
Cmax: ↑ 68% (↑ 54 sa ↑ 84)
Cmin: ↑ 118% (↑ 91 sa ↑ 150)

Sofosbuvir:
AUC: ↔
Cmax: ↔

GS‑3310072:
AUC: ↔
Cmax: ↔
Cmin: ↑ 42% (↑ 34 sa ↑ 49)

Atazanavir:
AUC: ↔
Cmax: ↔
Cmin: ↑ 63% (↑ 45 sa ↑ 84)

Ritonavir:
AUC: ↔
Cmax: ↔
Cmin: ↑ 45% (↑ 27 sa ↑ 64)

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↔
Cmax: ↑ 47% (↑ 37 sa ↑ 58)
Cmin: ↑ 47% (↑ 38 sa ↑ 57)
	Żieda fil-konċentrazzjoni ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, ledipasvir/sofosbivir u atazanavir/ritonavir tista’ żżid ir-reazzjonijiet avversi relatati ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ ledipasvir/sofosbuvir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi użata b’kawtela b’monitoraġġ frekwenti tal-kliewi jekk alternattivi oħra ma jkunux disponibbli (ara sezzjoni 4.4).

	Ledipasvir/Sofosbuvir
(90 mg/400 mg q.d.) +
Darunavir/Ritonavir
(800 mg q.d./100 mg q.d.) +
Emtricitabine/Tenofovir disoproxil
(200 mg/245 mg q.d.)1
	Ledipasvir:
AUC: ↔
Cmax: ↔
Cmin: ↔

Sofosbuvir:
AUC: ↓ 27% (↓ 35 sa ↓ 18)
Cmax: ↓ 37% (↓ 48 sa ↓ 25)

GS‑3310072:
AUC: ↔
Cmax: ↔
Cmin: ↔

Darunavir:
AUC: ↔
Cmax: ↔
Cmin: ↔

Ritonavir:
AUC: ↔
Cmax: ↔
Cmin: ↑ 48% (↑ 34 sa ↑ 63)

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 50% (↑ 42 sa ↑ 59)
Cmax: ↑ 64% (↑ 54 sa ↑ 74)
Cmin: ↑ 59% (↑ 49 sa ↑ 70)
	Żieda fil-konċentrazzjoni ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, ledipasvir/sofosbivir u darunavir/ritonavir tista’ żżid ir-reazzjonijiet avversi marbuta ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ ledipasvir/sofosbuvir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi użata b’kawtela b’monitoraġġ frekwenti tal-kliewi jekk alternattivi oħra ma jkunux disponibbli (ara sezzjoni 4.4).

	Ledipasvir/Sofosbuvir
(90 mg/400 mg q.d.) +
Efavirenz/Emtricitabine/Tenofovir disoproxil
(600 mg/200 mg/245 mg q.d.)
	Ledipasvir:
AUC: ↓ 34% (↓ 41 sa ↓ 25)
Cmax: ↓ 34% (↓ 41 sa ↑ 25)
Cmin: ↓ 34% (↓ 43 sa ↑ 24)

Sofosbuvir:
AUC: ↔
Cmax: ↔

GS‑3310072:
AUC: ↔
Cmax: ↔
Cmin: ↔

Efavirenz:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 98% (↑ 77 sa ↑ 123)
Cmax: ↑ 79% (↑ 56 sa ↑ 104)
Cmin: ↑ 163% (↑ 137 sa ↑ 197)
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ effetti avversi marbuta ma’ tenofovir disoproxil, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Ledipasvir/Sofosbuvir
(90 mg/400 mg q.d.) +
Emtricitabine/Rilpivirine/Tenofovir disoproxil
(200 mg/25 mg/245 mg q.d.)
	Ledipasvir:
AUC: ↔
Cmax: ↔
Cmin: ↔

Sofosbuvir:
AUC: ↔
Cmax: ↔

GS‑3310072:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Rilpivirine:
AUC: ↔
Cmax: ↔
Cmin: ↔

Tenofovir:
AUC: ↑ 40% (↑ 31 sa ↑ 50)
Cmax: ↔
Cmin: ↑ 91% (↑ 74 sa ↑ 110)
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ effetti avversi marbuta ma’ tenofovir disoproxil, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Ledipasvir/Sofosbuvir
(90 mg/400 mg q.d.) + Dolutegravir (50 mg q.d.) + Emtricitabine/Tenofovir disoproxil (200 mg/245 mg q.d.)
	Sofosbuvir:
AUC: ↔
Cmax: ↔

GS‑3310072
AUC: ↔
Cmax: ↔
Cmin: ↔

Ledipasvir:
AUC: ↔
Cmax: ↔
Cmin: ↔

Dolutegravir 
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 65% (↑ 59 sa ↑ 71)
Cmax: ↑ 61% (↑ 51 sa ↑ 72)
Cmin: ↑ 115% (↑ 105 sa ↑ 126)
	L-ebda aġġustament fid-doża mhu meħtieġ. Iż-żieda fl-esponiment ta’ tenofovir tista’ ssaħħaħ reazzjonijiet avversi marbuta ma’ tenofovir disoproxil, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).

	Sofosbuvir/Velpatasvir
(400 mg/100 mg q.d.) +
Atazanavir/Ritonavir
(300 mg q.d./100 mg q.d.) +
Emtricitabine/Tenofovir disoproxil
(200 mg/245 mg q.d.)
	Sofosbuvir:
AUC: ↔ 
Cmax: ↔ 

GS‑3310072:
AUC: ↔
Cmax: ↔
Cmin: ↑ 42% (↑ 37 sa ↑ 49)

Velpatasvir:
AUC: ↑ 142% (↑ 123 sa ↑ 164)
Cmax: ↑ 55% (↑ 41 sa ↑ 71)
Cmin: ↑ 301% (↑ 257 sa ↑ 350)

Atazanavir:
AUC: ↔
Cmax: ↔
Cmin: ↑ 39% (↑ 20 sa ↑ 61)

Ritonavir:
AUC: ↔
Cmax: ↔
Cmin: ↑ 29% (↑ 15 sa ↑ 44)

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↔
Cmax: ↑ 55% (↑ 43 sa ↑ 68)
Cmin: ↑ 39% (↑ 31 sa ↑ 48)
	Żieda fil-konċentrazzjonijiet ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, sofosbuvir/velpatasvir u atazanavir/ritonavir tista’ żżid ir-reazzjonijiet avversi relatati ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ sofosbuvir/velpatasvir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi użata b’kawtela b’monitoraġġ frekwenti tal-kliewi (ara sezzjoni 4.4).

	Sofosbuvir/Velpatasvir
(400 mg/100 mg q.d.) +
Darunavir/Ritonavir
(800 mg q.d./100 mg q.d.) +
Emtricitabine/Tenofovir disoproxil
(200 mg/245 mg q.d.)
	Sofosbuvir:
AUC: ↓ 28% (↓ 34 sa ↓ 20)
Cmax: ↓ 38% (↓ 46 sa ↓ 29)

GS‑3310072:
AUC: ↔
Cmax: ↔
Cmin: ↔

Velpatasvir:
AUC: ↔
Cmax: ↓ 24% (↓ 35 sa ↓ 11)
Cmin: ↔

Darunavir:
AUC: ↔
Cmax: ↔
Cmin: ↔

Ritonavir:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 39% (↑ 33 sa ↑ 44)
Cmax: ↑ 55% (↑ 45 sa ↑ 66)
Cmin: ↑ 52% (↑ 45 sa ↑ 59)
	Żieda fil-konċentrazzjonijiet ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, sofosbuvir/velpatasvir u darunavir/ritonavir tista’ żżid ir-reazzjonijiet avversi relatati ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ sofosbuvir/velpatasvir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi użata b’kawtela b’monitoraġġ frekwenti tal-kliewi (ara sezzjoni 4.4).

	Sofosbuvir/Velpatasvir
(400 mg/100 mg q.d.) +
Lopinavir/Ritonavir
(800 mg/200 mg q.d.) +
Emtricitabine/Tenofovir disoproxil
(200 mg/245 mg q.d.)
	Sofosbuvir:
AUC: ↓ 29% (↓ 36 sa ↓ 22)
Cmax: ↓ 41% (↓ 51 sa ↓ 29)

GS‑3310072:
AUC: ↔
Cmax: ↔
Cmin: ↔

Velpatasvir:
AUC: ↔
Cmax: ↓ 30% (↓ 41 sa ↓ 17)
Cmin: ↑ 63% (↑ 43 sa ↑ 85)

Lopinavir:
AUC: ↔
Cmax: ↔
Cmin: ↔

Ritonavir:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↔
Cmax: ↑ 42% (↑ 27 sa ↑ 57)
Cmin: ↔
	Żieda fil-konċentrazzjonijiet ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, sofosbuvir/velpatasvir u lopinavir/ritonavir tista’ żżid ir-reazzjonijiet avversi relatati ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ sofosbuvir/velpatasvir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi użata b’kawtela b’monitoraġġ frekwenti tal-kliewi (ara sezzjoni 4.4).

	Sofosbuvir/Velpatasvir
(400 mg/100 mg q.d.) +
Raltegravir
(400 mg b.i.d) +
Emtricitabine/Tenofovir disoproxil
(200 mg/245 mg q.d.)
	Sofosbuvir:
AUC: ↔
Cmax: ↔

GS‑3310072:
AUC: ↔
Cmax: ↔
Cmin: ↔

Velpatasvir:
AUC: ↔
Cmax: ↔
Cmin: ↔

Raltegravir:
AUC: ↔
Cmax: ↔
Cmin: ↓ 21% (↓ 58 sa ↑ 48)

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 40% (↑ 34 sa ↑ 45)
Cmax: ↑ 46% (↑ 39 sa ↑ 54)
Cmin: ↑ 70% (↑ 61 sa ↑ 79)
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ reazzjonijiet avversi marbuta ma’ tenofovir disoproxil, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).


	Sofosbuvir/Velpatasvir
(400 mg/100 mg q.d.) +
Efavirenz/Emtricitabine/Tenofovir disoproxil
(600 mg/200 mg/245 mg q.d.)
	Sofosbuvir:
AUC: ↔
Cmax: ↑ 38% (↑ 14 sa ↑ 67)

GS‑3310072:
AUC: ↔
Cmax: ↔
Cmin: ↔

Velpatasvir:
AUC: ↓ 53% (↓ 61 sa ↓ 43)
Cmax: ↓ 47% (↓ 57 sa ↓ 36)
Cmin: ↓ 57% (↓ 64 sa ↓ 48)

Efavirenz:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 81% (↑ 68 sa ↑ 94)
Cmax: ↑ 77% (↑ 53 sa ↑ 104)
Cmin: ↑ 121% (↑ 100 sa ↑ 143)
	Għoti ta’ sofosbuvir/velpatasvir flimkien ma’ efavirenz huwa mistenni li jnaqqas il-konċentrazzjonijiet fil-plażma ta’ velpatasvir. Għoti ta’ sofosbuvir/velpatasvir flimkien ma’ korsijiet li fihom efavirenz mhux rakkomandat.


	Sofosbuvir/Velpatasvir
(400 mg/100 mg q.d.) +
Emtricitabine/Rilpivirine/Tenofovir disoproxil
(200 mg/25 mg/245 mg q.d.)
	Sofosbuvir:
AUC: ↔
Cmax: ↔

GS‑3310072:
AUC: ↔
Cmax: ↔
Cmin: ↔

Velpatasvir:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Rilpivirine:
AUC: ↔
Cmax: ↔
Cmin: ↔

Tenofovir:
AUC: ↑ 40% (↑ 34 sa ↑ 46)
Cmax: ↑ 44% (↑ 33 sa ↑ 55)
Cmin: ↑ 84% (↑ 76 sa ↑ 92)
	L-ebda aġġustament fid-doża mhu rakkomandat. Iż-żieda fl-esponiment ta’ tenofovir tista’ ssaħħaħ reazzjonijiet avversi marbuta ma’ tenofovir disoproxil, li jinkludu disturbi renali. Il-funzjoni renali għandha tkun immonitorjata mill-qrib (ara sezzjoni 4.4).


	Sofosbuvir/Velpatasvir/
Voxilaprevir (400 mg/100 mg/
100 mg+100 mg q.d.)3 + Darunavir (800 mg q.d.) + Ritonavir (100 mg q.d.) + Emtricitabine/Tenofovir disoproxil (200 mg/245 mg q.d.)
	Sofosbuvir:
AUC: ↔
Cmax: ↓ 30%
Cmin: N/A

GS-3310072:
AUC: ↔
Cmax:↔
Cmin: N/A

Velpatasvir:
AUC: ↔
Cmax: ↔
Cmin: ↔

Voxilaprevir:
AUC: ↑ 143%
Cmax:↑ 72%
Cmin: ↑ 300%

Darunavir:
AUC: ↔
Cmax: ↔
Cmin: ↓ 34%

Ritonavir:
AUC: ↑ 45%
Cmax: ↑ 60%
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↑ 39%
Cmax: ↑ 48%
Cmin: ↑ 47%
	Żieda fil-konċentrazzjonijiet ta’ tenofovir fil-plażma li tirriżulta mill-għoti fl-istess ħin ta’ tenofovir disoproxil, sofosbuvir/velpatasvir/voxilaprevir u darunavir/ritonavir tista’ żżid ir-reazzjonijiet avversi relatati ma’ tenofovir disoproxil, li jinkludu disturbi renali. Is-sigurtà ta’ tenofovir disoproxil meta użat ma’ sofosbuvir/velpatasvir/voxilaprevir u potenzjatur farmakokinetiku (eż. ritonavir jew cobicistat) għadha ma ġietx stabbilita.

Il-kombinazzjoni għandha tiġi wżata b’kawtela b’monitoraġġ frekwenti tal-kliewi (ara sezzjoni 4.4).


	Sofosbuvir
(400 mg q.d.) +
Efavirenz/Emtricitabine/Tenofovir disoproxil
(600 mg/200 mg/245 mg q.d.)
	Sofosbuvir:
AUC: ↔
Cmax: ↓ 19% (↓ 40 sa ↑ 10)

GS‑3310072:
AUC: ↔
Cmax: ↓ 23% (↓ 30 sa ↑ 16)

Efavirenz:
AUC: ↔
Cmax: ↔
Cmin: ↔

Emtricitabine:
AUC: ↔
Cmax: ↔
Cmin: ↔

Tenofovir:
AUC: ↔
Cmax: ↑ 25% (↑ 8 sa ↑ 45)
Cmin: ↔
	L-ebda aġġustament fid-doża mhu rakkomandat. 

	Ribavirin/Tenofovir disoproxil
	Ribavirin:
AUC: ↑ 26% (↑ 20 sa ↑ 32)
Cmax: ↓ 5% (↓ 11 sa ↑ 1)
Cmin: NC
	L-ebda aġġustament fid-doża ta’ ribavirin mhu meħtieġ.

	Aġenti antivirali għall-virus tal-herpes

	Famciclovir/Emtricitabine
	Famciclovir:
AUC: ↓ 9% (↓ 16 sa ↓ 1)
Cmax: ↓ 7% (↓ 22 sa ↑ 11)
Cmin: NC

Emtricitabine:
AUC: ↓ 7% (↓ 13 sa ↓ 1)
Cmax: ↓ 11% (↓ 20 sa ↑ 1)
Cmin: NC
	L-ebda aġġustament fid-doża ta’ famciclovir mhu meħtieġ.

	Antimikobatterjali

	Rifampicin /Tenofovir disoproxil
	Tenofovir:
AUC: ↓ 12% (↓ 16 sa ↓ 8)
Cmax: ↓ 16% (↓ 22 sa ↓ 10)
Cmin: ↓ 15% (↓ 12 sa ↓ 9)
	L-ebda aġġustament fid-doża mhu meħtieġ.

	KONTRAĊETTIVI ORALI

	Norgestimate/Ethinyl oestradiol/ Tenofovir disoproxil
	Norgestimate:
AUC: ↓ 4% (↓ 32 sa ↑ 34)
Cmax: ↓ 5% (↓ 27 sa ↑ 24)
Cmin: NC

Ethinyl oestradiol:
AUC: ↓ 4% (↓ 9 sa ↑ 0)
Cmax: ↓ 6% (↓ 13 sa ↑ 0)
Cmin: ↓ 2% (↓ 9 sa ↑ 6)
	L-ebda aġġustament fid-doża ta’ norgestimate/ethinyl oestradiol mhu meħtieġ.

	IMMUNOSUPPRESSANTI

	Tacrolimus/Tenofovir disoproxil/Emtricitabine
	Tacrolimus:
AUC: ↑ 4% (↓ 3 sa ↑ 11)
Cmax: ↑ 3% (↓ 3 sa ↑ 9)
Cmin: NC
Emtricitabine:
AUC: ↓ 5% (↓ 9 sa ↓ 1)
Cmax: ↓ 11% (↓ 17 sa ↓ 5)
Cmin: NC

Tenofovir:
AUC: ↑ 6% (↓ 1 sa ↑ 13)
Cmax: ↑13% (↑ 1 sa ↑ 27)
Cmin: NC
	L-edba aġġustament fid-doża ta’ tacrolimus mhu meħtieġ.

	ANALĠEŻIĊI NARKOTIĊI

	Methadone/Tenofovir disoproxil
	Methadone:
AUC: ↑ 5% (↓ 2 sa ↑ 13)
Cmax: ↑ 5% (↓ 3 sa ↑ 14)
Cmin: NC

	L-ebda aġġustament fid-doża ta’ methadone mhu meħtieġ.


NC = mhux ikkalkulat (not calculated). 
N/A – mhux applikabbli

1 Dejta ġġenerat minn dożaġġ fl-istess ħin b’ledipasvir/sofosbuvir. Għoti mqassam (f’intervalli ta’ 12-il siegħa) ipprovda riżultati simili.
2 Il-metabolit predominanti ta’ sofosbuvir fiċ-ċirkolazzjoni.
3 Studju mwettaq b’voxilaprevir 100 mg addizzjonali sabiex jinkisbu l-esponimenti għal voxilaprevir mistennija f’pazjenti infettati b’HCV.

4.6	Fertilità, tqala u treddigħ

Tqala

Ammont kbir ta’ dejta dwar l-użu waqt it-tqala (aktar minn 1,000 riżultat ta’ tqala) juri li m’hemm l-ebda effett ta’ formazzjoni difettuża jew effetti tossiċi fil-fetu/tarbija tat-twelid assoċjati ma’ emtricitabine u tenofovir disoproxil. Studji f’annimali dwar emtricitabine u tenofovir disoproxil ma urewx effett tossiku fuq is-sistema riproduttiva (ara sezzjoni 5.3). Għalhekk l-użu ta’ emtricitabine/tenofovir disoproxil jista jkun ikkunsidrat waqt it-tqala, jekk hemm il-bżonn gћalih.


Treddigħ

Intwera li emtricitabine u tenofovir huma eliminati fil-ћalib tas-sider tal-bniedem. M’hemmx tagħrif biżżejjed dwar l-effetti ta’ emtricitabine u tenofovir fit-trabi ta’ twelid/trabi. Għalhekk emtricitabine/tenofovir disoproxil m’għandux jintuża waqt it-treddigћ.

Sabiex tiġi evitata t-trażmissjoni tal-HIV lit-tarbija, huwa rakkomandat li n-nisa li qed jgħixu bl-HIV ma jreddgħux lit-trabi tagħhom.

Fertilità

M’hemmx dejta disponibbli dwar l-effett ta’ emtricitabine/tenofovir disoproxil fil-bniedem. Studji f’annimali ma jurux effetti ħżiena fuq il-fertilità minn emtricitabine jew tenofovir disoproxil.

4.7	Effetti fuq il-ħila biex issuq u tħaddem magni

Ma sarux studji dwar l-effetti fuq il-ħila biex issuq u tħaddem magni. Madankollu, individwi għandhom jiġu infurmati li l-isturdament kien irrappurtat waqt it-trattament kemm b’emtricitabine u anke b’tenofovir disoproxil.

4.8	Effetti mhux mixtieqa

Sommarju tal-profil tas-sigurtà

Infezzjoni tal-HIV‑1: L-iktar reazzjonijiet avversi li kienu rrappurtati b’mod frekwenti u li kienu kkunsidrati bħala possibbilment jew probabbilment relatati ma’ emtricitabine u/jew tenofovir disoproxil, kienu t-tqalligħ (12%) u d-dijarea (7%) fi studju kliniku open-label u randomised (GS‑01‑934, ara sezzjoni 5.1). Il-profil tas-sigurtà ta’ emtricitabine u tenofovir disoproxil f’dan l-istudju kien konsistenti ma’ l-esperjenza fil-passat tal-komponenti individwali mogħtija ma’ sustanzi antiretrovirali oħra.

Profilassi ta’ qabel l-esponiment: L‑ebda reazzjoni avversa ġdida għal emtricitabine/tenofovir disoproxil ma kienet identifikata minn żewġ studji randomised , bi plaċebo bħala kontroll (iPrEx, Partners PrEP) li fihom 2,830 adult mhux infettat bl-HIV‑1 ingħata emtricitabine/tenofovir disoproxil darba kuljum għal profilassi ta’ qabel l-esponiment. Il-pazjenti kienu segwiti għal żmien medjan ta’ 71 ġimgħa u 87 ġimgħa, rispettivament. Ir-reazzjoni avversa l-aktar frekwenti rrappurtata fil-grupp ta’ emtricitabine/tenofovir disoproxil fl-istudju iPrEx kienet uġigħ ta’ ras (1%).

Sommarju tabulat ta’ reazzjonijiet avversi

Ir-reazzjonijiet avversi kkunsidrati li kienu mill-inqas possibbilment relatati mat-trattament bil-komponenti ta’ emtricitabine/tenofovir disoproxil, li dehru fi studju kliniku u mill-esperjenza miksuba wara li l-prodott tpoġġa fuq is-suq f’pazjenti infettati bl-HIV‑1, huma elenkati f’Tabella 3, hawn taħt, skond il-klassi ta’ sistema ta’ l-organi fil-ġisem u skond il-frekwenza. F’kull sezzjoni ta’ frekwenza, l-effetti mhux mixtieqa għandhom jitniżżlu skond is-serjetà tagħhom. L-effetti li huma l-aktar serji għandhom jitniżżlu l-ewwel, segwiti minn dawk anqas serji. Il-frekwenzi huma deskritti bħala komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1,000 sa < 1/100) jew rari (≥ 1/10,000 sa < 1/1,000).

Tabella 3: Sommarju tabulat ta’ reazzjonijiet avversi assoċjati mal-komponenti individwali ta’ emtricitabine/tenofovir disoproxil bbażat fuq studju kliniku u esperjenza ta’ wara t-tqegħid fis-suq

	Frekwenza
	Emtricitabine
	Tenofovir disoproxil

	Disturbi tad-demm u tas-sistema limfatika:

	Komuni:
	newtropenja
	

	Mhux komuni:
	anemija2
	

	Disturbi fis-sistema immuni:

	Komuni:
	reazzjoni allergika
	

	Disturbi fil-metaboliżmu u n-nutrizzjoni:

	Komuni ħafna:
	
	ipofosfatimja1

	Komuni:
	ipergliċemija, ipertrigliċeridimija
	

	Mhux komuni:
	
	ipokalimja1

	Rari:
	
	aċidożi lattika

	Disturbi psikjatriċi:

	Komuni:
	nuqqas ta’ rqad, ħolm anormali
	

	Disturbi fis-sistema nervuża:

	Komuni ħafna:
	uġigħ ta’ ras
	sturdament

	Komuni:
	sturdament
	uġigħ ta’ ras

	Disturbi gastro-intestinali:

	Komuni ħafna:
	dijarea, tqalligħ
	dijarea, rimettar, tqalligħ

	Komuni:
	amylase għoli li jinkludi amylase pankreatika għolja, lipase fis-serum għoli, rimettar, uġigħ addominali, dispepsja
	uġigħ addominali, nefħa addominali, gass fl-istonku

	Mhux komuni:
	
	pankreatite

	Disturbi fil-fwied u fil-marrara:

	Komuni:
	aspartate aminotransferase (AST) fis-serum għolja u/jew alanine aminotransferase (ALT) fis-serum għolja, iperbilirubinimja
	żieda fit-transaminases

	Rari:
	
	stejatożi epatika, epatite

	Disturbi fil-ġilda u fit-tessuti ta’ taħt il-ġilda:

	Komuni ħafna:
	
	raxx

	Komuni:
	raxx vesikulobullożu, raxx bil-ponot, raxx makulari bl-imfafet, raxx, ħakk, urtikarja, telf tal-kulur tal-ġilda (żieda fil-pigmentazzjoni)2
	

	Mhux komuni:
	anġjoedema3
	

	Rari:
	
	anġjoedema

	Disturbi muskolu-skeletriċi u tat-tessuti konnettivi:

	Komuni ħafna:
	creatine kinase għolja
	

	Komuni:
	
	[bookmark: _Hlk163030524]tnaqqis fid-densità minerali tal-għadam

	Mhux komuni:
	
	rabdomijolosi1, dgħufija fil-muskoli1

	Rari:
	
	osteomalaċja (li tidher bħala wġigħ fl-għadam u b’mod mhux frekwenti tikkontribwixxi għal ksur)1,3, mijopatija1

	Disturbi fil-kliewi u fis-sistema urinarja:

	Mhux komuni:
	
	żieda fil-kreatinina, proteinurja, tubulopatija renali prossimali li jinkludi s-sindromu ta’ Fanconi

	Rari:
	
	kollass tal-kliewi (akut u kroniku), nekrożi tubulari akuta, nefrite (li tinkludi nefrite interstizzjali akuta)3, dijabete insipidus nefroġenika

	Disturbi ġenerali u kondizzjonijiet ta’ mnejn jingħata:

	Komuni ħafna:
	
	astenja

	Komuni:
	uġigħ, astenja
	


1 Din ir-reazzjoni avversa tista’ sseħħ bħala konsegwenza ta’ tubulopatija renali prossimali. Mhijiex ikkunsidrata li hi assoċjata b’mod kawżali ma’ tenofovir disoproxil fl-assenza ta’ din il-kundizzjoni.
2 L-anemija kienet komuni u t-telf tal-kulur tal-ġilda (żieda fil-pigmentazzjoni) kien komuni ħafna meta emtricitabine ngħata f’pazjenti pedjatriċi.
3 Din ir-reazzjoni avversa kienet identifikata minn sorveljanza ta’ wara t-tqegħid fis-suq iżda mhux osservata fi studji kliniċi kkontrollati randomised fuq pazjenti adulti jew fi studji kliniċi fuq persuni pedjatriċi bl-HIV għal emtricitabine jew fi studji kliniċi kkontrollati randomised jew il-programm ta’ aċċess imkabbar ta’ tenofovir disoproxil għal tenofovir disoproxil. Il-kategorija ta’ frekwenza kienet stmata mill-kalkulazzjoni statistika bbażata fuq in-numru totali ta’ pazjenti esposti għal emtricitabine fi studji kliniċi kkontrollati randomised (n = 1,563) jew tenofovir disoproxil fi provi kliniċi kkontrollati randomised u l-programm ta’ aċċess imkabbar (n = 7,319).

Deskrizzjoni ta’ reazzjonijiet avversi magħżula

Indeboliment renali: Billi emtricitabine/tenofovir disoproxil jista’ jikkawża ħsara renali, il-monitoraġġ tal-funzjoni renali hu rakkomandat (ara sezzjoni 4.4). Tubulopatija renali prossimali ġeneralment fieqet jew marret għall-aħjar wara t-twaqqif ta’ tenofovir disoproxil. Madankollu, f’xi pazjenti infettati bl-HIV‑1, tnaqqis fit-tneħħija tal-kreatinina m’għaddietx kompletament minkejja t-twaqqif ta’ tenofovir disoproxil. Pazjenti f’riskju ta’ indeboliment renali (bħal pazjenti b’fatturi ta’ riskju renali fil-linja bażi, mard ta’ l-HIV li jkun fi stadju avvanzat, jew pazjenti li jkunu qed jirċievu prodotti mediċinali nefrotossiċi fl-istess ħin) ghandhom riskju akbar li jkollhom irkupru mhux komplet tal-funzjoni renali minkejja t- twaqqif ta’ tenofovir disoproxil (ara sezzjoni 4.4).

Aċidożi lattika: Kienu rrappurtati każijiet ta’ aċidożi lattika b’tenofovir disoproxil waħdu jew flimkien ma’ antiretrovirali oħra. Pazjenti li għandhom fatturi li jippredisponu bħal pazjenti b’marda mhux kumpensata tal-fwied, jew pazjenti li jirċievu mediċini fl-istess waqt magħrufa li jikkawżaw aċidożi lattika huma f’riskju akbar li jkollhom aċidożi lattika severa waqt trattament b’tenofovir disoproxil, inklużi riżultati fatali.

Parametri metaboliċi: Il-piż u l-livelli ta’ lipidi u glukożju fid-demm jistgħu jiżdiedu matul it-terapija antiretrovirali (ara sezzjoni 4.4).

Sindromu tar-Riattivazzjoni Immuni: F’pazjenti infettati bl-HIV b’defiċjenza immuni severa fiż-żmien tal-bidu ta’ CART, tista’ sseħħ reazzjoni infjammatorja għal infezzjonijiet opportunistiċi asintomatiċi jew residwali. Disturbi awtoimmuni (bħall-marda ta’ Graves u epatite awtoimmuni) ġew irrappurtati wkoll; madankollu, iż-żmien irrappurtat sal-bidu hu iktar varjabbli u dawn l-avvenimenti jistgħu jseħħu ħafna xhur wara l-bidu tat-trattament (ara sezzjoni 4.4).

Osteonekrożi: Kienu rrappurtati każijiet ta’ osteonekrożi, partikularment f’pazjenti li jkollhom fatturi ta’ riskju li huma magħrufa b’mod ġenerali, mard ta’ l-HIV li jkun fi stadju avvanzat jew esponiment fit-tul għal CART. Il-frekwenza ta’ dan il-mard mhijiex magħrufa (ara sezzjoni 4.4).

Popolazzjoni pedjatrika

Evalwazzjoni tar-reazzjonijiet avversi marbuta ma’ emtricitabine hija bbażata fuq l-esperjenza miksuba minn tliet studji pedjatriċi (n = 169) fejn pazjenti pedjatriċi infettati bl-HIV li qatt ma kienu ħadu kura qabel (n = 123) u dawk b’esperjenza bil-kura bejn l-etajiet ta’ 4 xhur sa 18-il sena kienu ttrattati b’emtricitabine flimkien ma’ sustanzi antriretrovirali oħra. Minbarra r-reazzjonijiet avversi rrappurtati fl-adulti, anemija (9.5%) u telf ta’ kulur tal-ġilda (31.8%) ġew osservati fi frekwenza aktar komuni fil-provi kliniċi f’pazjenti pedjatriċi milli f’adulti (ara sezzjoni 4.8, Sommarju tabulat ta’ reazzjonijiet avversi).

L-evalwazzjoni ta’ reazzjonijiet avversi marbuta ma’ tenofovir disoproxil hija bbażata fuq żewġ provi randomised (studji GS US 104 0321 u GS US 104 0352) f’184 pazjent pedjatriku infettat bl-HIV‑1 (bejn l-etajiet ta’ sentejn sa < 18-il sena) li rċevew trattament b’tenofovir disproxil (n = 93) jew plaċebo/komparatur attiv (n = 91) flimkien ma’ sustanzi antiretrovirali oħra għal 48 ġimgħa (ara sezzjoni 5.1). Ir-reazzjonijiet avversi osservati f’pazjenti pedjatriċi li rċevew trattament b’tenofovir disoproxil kienu konsistenti ma’ dawk osservati fl-istudji kliniċi ta’ tenofovir disoproxil fl-adulti (ara sezzjoni 4.8, Sommarju tabulat ta’ reazzjonijiet avversi u 5.1).

Tnaqqis fil-BMD ġie rrappurtat f’pazjenti pedjatriċi. F’adolexxenti infettati b’HIV‑1 (bejn l-etajiet ta’ 12‑il sena sa < 18-il sena), il-punteġġi Z tal-BMD osservati f’individwi li rċevew tenofovir disoproxil kien inqas minn dawk osservati f’individwi li rċevew plaċebo. Fi tfal infettati b’HIV‑1 (bejn l-etajiet ta’ sentejn sa 15‑il sena), il-punteġġi Z tal-BMD osservati f’individwi li qalbu għal tenofovir disoproxil kien inqas minn dawk osservati f’individwi li baqgħu fil-kors tal-kura tagħhom bi stavudine jew zidovudine (ara sezzjonijiet 4.4 u 5.1).

Fl-istudju GS‑US‑104‑0352, 89 pazjent pedjatriku infettati bl-HIV‑1 b’eta medjana ta’ 7 snin (firxa bejn sentejn sa 15‑il sena) kienu esposti għal tenofovir disoproxil għal medjan ta’ 331 ġimgħa. Tmienja mid-89 pazjent (9.0%) waqqfu l-mediċina tal-istudju minħabba avvenimenti avversi renali. Ħames individwi (5.6%) kellhom sejbiet tal-laboratorju klinikament konsistenti ma’ tubulopatija prossimali tal-kliewi, b’4 minnhom li waqqfu t-terapija b’tenofovir disoproxil. Seba’ pazjenti kellhom valuri stmati tar-rata ta’ filtrazzjoni glomerulari (GFR – glomerular filtration rate) ta’ bejn 70 u 90 mL/min/1.73 m2. Fost dawn, 3 pazjenti esperjenzaw tnaqqis klinikament sinifikanti fil-GFR stmat waqt it-terapija li tjieb wara li tenofovir disoproxil twaqqaf.

Popolazzjonijiet speċjali oħrajn

Individwi b’indeboliment renali: Billi tenofovir disoproxil jista’ jikkawża tossiċità renali, monitoraġġ mill-qrib tal-funzjoni renali hu rakkomandat fi kwalunkwe individwu b’indeboliment renali li huwa trattat b’emtricitabine/tenofovir disoproxil (ara sezzjonijiet 4.2, 4.4 u 5.2). L-użu ta’ emtricitabine/tenofovir disoproxil mhuwiex rakkomandat f’individwi li għadhom m’għalqux it-18-il sena b’indeboliment tal-kliewi (ara sezzjonijiet 4.2 u 4.4).

Pazjenti infettati kemm bl-HIV/HBV jew bl-HCV: Il-profil tar-reazzjoni avversa ta’ emtricitabine u tenofovir disoproxil f’numru limitat ta’ pazjenti infettati bl-HIV fl-istudju GS-01-934 li kienu infetti kemm bl-HBV (n=13) jew bl-HCV (n=26) kien jixbah lil dak osservat f’pazjenti infettati bl-HIV biss. Madankollu, bħalma jkun mistenni f’dan il-grupp ta’ pazjenti, żieda fl-AST u l-ALT seħħet iżjed ta’ spiss milli fil-popolazzjoni ġenerali infettatata bl-HIV.

Epatite li tmur għall-agħar wara t-twaqqif tat-trattament: F’pazjenti infettati bl-HBV, seħħet evidenza klinika u tal-laboratorju ta’ epatite wara t-twaqqif tal-trattament (ara sezzjoni 4.4).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Jekk iseħħ każ ta’ doża eċċessiva, l-individwu għandu jiġi mmonitorjat għal sinjali ta’ tossiċità (ara sezzjoni 4.8), u t-trattament ta’ appoġġ regolari għandu jingħata kif meħtieġ.

Sa 30% tad-doża ta’ emtricitabine u madwar 10% tad-doża ta’ tenofovir tista titneħħa permezz ta’ dijaliżi tad-demm. Mhux magħruf jekk emtricitabine jew tenofovir jistgħux jitneħħew permezz ta’ dijaliżi peritoneali.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Antivirali għal użu sistemiku; antivirali ghat-trattament ta’ infezzjonijiet tal-HIV, kombinazzjonijiet. Kodiċi ATC: J05AR03

Mekkaniżmu ta’ azzjoni

Emtricitabine huwa analogu tan-nukleosidi ta’ cytidine. Tenofovir disoproxil jinbdel in vivo għal tenofovir, li huwa analogu ta’ nucleoside monophosphate (nucleotide) analogu ta’ adenosine monophosphate. Kemm emtricitabine kif ukoll tenofovir għandhom attività li hi speċifika għall-virus ta’ l-immunodefiċjenza uman (HIV‑1 u HIV‑2) u l-virus ta’ l-epatite B.

Emtricitabine u tenofovir jiġu fosforilati permezz ta’ enzimi ċellulari biex jifformaw emtricitabine triphosphate u tenofovir diphosphate, rispettivament. Studji in vitro wrew li kemm emtricitabine u tenofovir jistgħu jkunu fosforilati b’mod sħiħ meta kkombinati flimkien fiċ-ċelluli. Emtricitabine triphosphate u tenofovir diphosphate jinibixxu kompetittivament ir-reverse transcriptase ta’ l-HIV‑1 li jirriżulta fit-terminazzjoni tal-katina tad-DNA.

Kemm emtricitabine triphosphate u tenofovir diphosphate huma impedituri dgħajfa tal-polimerases tad-DNA mammifera u ma kienx hemm evidenza ta’ tossiċità lill-mitokondrija in vitro jew in vivo.

Attività antivirali in vitro

Attività antivirali sinerġistika dehret bil-kumbinazzjoni ta’ emtricitabine u tenofovir in vitro. Żidiet ma’ l-effetti sinerġistiċi dehru fi studji kombinati ta’ emtricitabine flimkien ma’ impedituri tal-protease, u ma’ impedituri tal-analogi tan-nukleosidi u mhux nukleosidi tar-reverse transcriptase ta’ l-HIV.

Reżistenza

In vitro: Ir-reżistenza ntweriet in vitro u f’xi pazjenti infettati bl-HIV‑1 minħabba l-iżvilupp tal-mutazzjoni M184V/I b’emtricitabine jew il-mutazzjoni K65R b’tenofovir. Il-viri reżistenti għal emtricitabine bil-mutazzjoni M184V/I kienu cross-resistant għal lamivudine, iżda żammew is-sensittività għal didanosine, stavudine, tenofovir u zidovudine. Il-mutazzjoni K65R tista’ ukoll tintgħażel minn abacavir jew didanosine u tikkawża tnaqqis fis-sensittività għal dawn il-mediċini flimkien ma’ lamivudine, emtricitabine u tenofovir. Tenofovir disoproxil għandu jkun evitat f’pazjenti bl-HIV‑1 bil-mutazzjoni K65R. Barra minn hekk, sostituzzjoni K70E f’HIV‑1 reverse transcriptase intgħażlet minn tenofovir u tirriżulta fis-sensittività mnaqqsa ta’ livell baxx għal abacavir, emtricitabine, lamivudine u tenofovir. L‑HIV‑1 li kellha 3 mutazzjonijiet assoċjati ma’ l-analogi ta’ thymidine (TAMs) jew aktar li kienu jinkludu l-mutazzjoni M41L jew L210W reverse transcriptase wriet tnaqqis fis-sensittività għal tenofovir disoproxil.

Trattament in vivo tal-HIV‑1: Fi studju kliniku open-label u randomised (GS‑01‑934) f’pazjenti li qatt ma’ kienu ngħataw mediċini antiretrovirali qabel, il-genotyping sar fuq iżolati HIV‑1 tal-plażma fuq il-pazjenti kollha li kien ikkonfermat li kellhom RNA tal-HIV ta’ > 400 kopja/mL f’ġimgħat 48, 96 jew 144, jew fiż-żmien tat-twaqqif bikri tal-mediċina. Minn ġimgħa 144:

· Il-mutazzjoni M184V/I żviluppat fi 2/19 (10.5%) iżolati analizzati minn pazjenti fil-grupp ta’ emtricitabine/tenofovir disoproxil/efavirenz u f’10/29 (34.5%) iżolati analizzati fil-grupp ta’ lamivudine/zidovudine/efavirenz (valur p ta’ < 0.05, it-Test ta’ Fisher Exact li qabbel il-grupp ta’emtricitabine+tenofovir disoproxil mal- grupp ta’ lamivudine/zidovudine fost il-pazjenti kollha).
· L-ebda virus li kien analizzat ma kien fih il-mutazzjoni K65R jew K70E.
· Ir-reżistenza ġenotipika għal efavirenz, l-aktar il-mutazzjoni K103N, żviluppat f’virus f’13/19 (68%) tal-pazjenti fil-grupp ta’ emtricitabine/tenofovir disoproxil/efavirenz u f’virus f’21/29 (72%) tal-pazjenti fil-grupp komparattiv.

Profilassi ta’ qabel l-esponiment in vivo: Kampjuni tal-plażma minn 2 studji kliniċi ta’ individwi mhux infettati bl-HIV‑1, iPrEx u Partners PrEP, kienu analizzati għal 4 varjanti tal-HIV‑1 li jesprimu sostituzzjonijiet tal-aċidi amminiċi (jiġifieri K65R, K70E, M184V, u M184I) li potenzjalment jikkonferixxu reżistenza għal tenofovir jew emtricitabine. Fl-istudju kliniku iPrEx, l-ebda wieħed mill-varjanti tal-HIV‑1 li jesprimu K65R, K70E, M184V, jew M184I ma kienu skoperti fiż-żmien tas-serokonverżjoni fost individwi li infettaw ruħhom bl-HIV‑1 wara li rreġistraw fl-istudju. Fi 3 minn 10 individwi li kellhom infezzjoni akuta tal-HIV meta rreġistraw fl-istudju, kienu skoperti l-mutazzjonijiet M184I u M184V fl-HIV ta’ 2 minn 2 individwi fil-grupp ta’ emtricitabine/tenofovir disoproxil u 1 minn 8 individwi fil-grupp tal-plaċebo.

Fl-istudju kliniku Partners PrEP, l-ebda varjant tal-HIV‑1 li jesprimu K65R, K70E, M184V, jew M184I ma kienu skoperti fiż-żmien tas-serokonverżjoni fost individwi li ġew infettati bl-HIV‑1 waqt l-istudju. Fi 2 minn 14-il individwu li kellhom infezzjoni akuta tal-HIV meta rreġistraw mal-istudju, il-mutazzjoni K65R kienet skoperta fl-HIV ta’ 1 minn 5 individwi fil-grupp ta’ tenofovir disoproxil 245 mg ( u l-mutazzjoni M184V (assoċjata mar-reżistenza għal emtricitabine) kienet skoperta fl-HIV ta’ 1 minn 3 suġġetti fil-grupp ta’ emtricitabine/tenofovir disoproxil. 

Dejta klinika

Trattament tal-infezzjoni tal-HIV‑1: Fi studju kliniku open-label u randomised (GS‑01‑934), pazjenti infettati bl-HIV‑1 li qatt ma’ kienu ngħataw mediċini antiretrovirali qabel irċievew jew kors ta’ darba kuljum ta’ emtricitabine, tenofovir disoproxil u efavirenz (n=255), jew kumbinazzjoni fissa ta’ lamivudine u zidovudine mogħti darbtejn kuljum, u efavirenz mogħti darba kuljum (n=254). Il-pazjenti fil-grupp ta’ emtricitabine u tenofovir disoproxil ingħataw emtricitabine/tenofovir disoproxil u efavirenz minn ġimgħa 96 sa ġimgħa 144. Fil-linja bażi, il-gruppi randomised kellhom medjan simili ta’ l-RNA tal-HIV‑1 tal-plażma (5.02 u 5.00 log10 kopja/mL) u ta’ l- għadd tas-CD4 (233 u 241 ċelluli/mm3). Ir-riżultat aħħari ta’ l-effikaċja primarja għal dan l-istudju kien li ġew ottenuti u miżmuma it-twettiq u l‑manutenzjoni ta’ konċentrazzjonijiet ikkonfermati tal-RNA tal-HIV‑1 ta’ < 400 kopja/mL fuq perjodu ta’ 48 ġimgħa. L-analiżi ta’ l-effikaċja sekondarja fuq perjodu ta’ 144 ġimgħa kienet tinkludi l-proporzjon ta’ pazjenti b’konċentrazzjonijiet tal-RNA tal-HIV‑1 ta’ < 400 jew < 50 kopja/mL, u l‑bidla mil-linja bażi fl-għadd taċ-ċelluli tas-CD4.

Informazzjoni dwar ir-riżultat aħħari primarju wara 48 ġimgħa wera li l-kumbinazzjoni ta’ emtricitabine, tenofovir disoproxil u efavirenz, ipprovdiet effikaċja antivirali superjuri meta mqabbla mal-kumbinazzjoni fissa ta’ lamivudine u zidovudine flimkien ma’ efavirenz kif muri f’Tabella 4. L-informazzjoni mir-riżultat aħħari sekondarju wara 144 ġimgħa hi ppreżentata wkoll f’Tabella 4.

Tabella 4: Informazzjoni dwar l-effikaċja wara 48 u 144 ġimgħa minn studju GS‑01‑934 li fih emtricitabine, tenofovir disoproxil u efavirenz, ingħataw lil pazjenti li qatt ma’ kienu ngħataw mediċini antiretrovirali qabel li kellhom infezzjoni bl-HIV‑1.

	
	GS‑01‑934
Kura għal 48 ġimgħa
	GS‑01‑934
Kura għal 144 ġimgħa

	
	Emtricitabine+
tenofovir disoproxil+efavirenz
	Lamivudine+
zidovudine+efavirenz
	Emtricitabine+
tenofovir disoproxil+efavirenz*
	Lamivudine+
zidovudine+efavirenz

	RNA tal-HIV‑1 < 400 kopja/mL (TLOVR)
	84% (206/244)
	73% (177/243)

	71% (161/227)
	58% (133/229)

	Valur p
	0.002**
	0.004**

	% differenza (95%CI)
	11% (4% sa 19%)
	13% (4% sa 22%)

	RNA tal-HIV‑1 < 50 kopja/mL (TLOVR)
	80% (194/244)
	70% (171/243)

	64% (146/227)
	56% (130/231)

	Valur p
	0.021**
	0.082**

	% differenza (95%CI)
	9% (2% sa 17%)
	8% (‑1% sa 17%)

	Bidla medja mil-linja bażi fl-għadd taċ-ċelluli CD4 (ċelluli/mm3)
	+190
	+158
	+312
	+271

	Valur p
	0.002a
	0.089a

	Differenza (95%CI)
	32 (9 sa 55)
	41 (4 sa 79)


*	Il-pazjenti li jkunu qed jirċievu emtricitabine, tenofovir disoproxil u efavirenz ngħataw emtricitabine/tenofovir disoproxil flimkien ma’ efavirenz minn ġimgħa 96 sa 144.
**	Il-valur p ibbażat fuq it-Test ta’ Cochran-Mantel-Haenszel stratifikat għal-linja bażi ta’ l-għadd taċ-ċelluli CD4
TLOVR=Ħin ta’ nuqqas ta’ respons viroloġiku
a:	Test ta’ Van Elteren

Fi studju kliniku randomised (M02‑418), 190 pazjent adult li qatt ma’ kienu ħadu terapija antiretrovirali, kienu ttrattati darba kuljum b’emtricitabine u tenofovir disoproxil flimkien ma’ lopinavir/ritonavir mogħti darba jew darbtejn kuljum. Fil-ġimgħa 48, 70% u 64% tal-pazjenti wrew RNA ta’ l-HIV‑1 < 50 kopja/mL bil-korsijiet fejn ingħataw lopinavir/ritonavir darba u darbtejn kuljum rispettivament. It-tibdil medju fl-għadd taċ-ċelluli CD4 mil-linja bażi kien ta’ +185 ċelluli/mm3 u +196 ċelluli/mm3 rispettivament.

Esperjenza klinika limitata f’pazjenti infettati kemm bl-HIV kif ukoll bl-HBV tissuġġerixxi li t-trattament b’emtricitabine jew tenofovir disoproxil f’terapija kombinata antiretrovirali biex tikkontrolla l-infezzjoni bl-HIV tirriżulta fi tnaqqis fin-DNA ta’ l-HBV (tnaqqis ta’ 3 log10 jew tnaqqis ta’ 4 sa 5 log10, rispettivament) (ara sezzjoni 4.4).

Profilassi ta’ qabel l-esponiment: L-istudju iPrEx (CO‑US‑104‑0288) evalwa emtricitabine/tenofovir disoproxil jew plaċebo f’2,499 raġel (jew mara transesswali) mhux infettat bl-HIV li jkollhom sess mal-irġiel u li kienu meqjusin f’riskju għoli għal infezzjoni tal-HIV. L-individwi kienu segwiti għal 4,237 sena ta’ persuna (person-years). Il-karatteristiċi fil-linja bażi huma mogħtija fil-qosor fit-Tabella 5.

Tabella 5: Popolazzjoni tal-istudju mill-istudju CO‑US‑104‑0288 (iPrEx)

	
	Plaċebo 
(n = 1248)
	Emtricitabine/tenofovir disoproxil
(n = 1251)

	Età (Snin), Medja (SD) 
	27 (8.5)
	27 (8.6)

	Razza, N (%)
	
	

	Suwed/Afro-Amerikani
	97 (8)
	117 (9)

	Bojod
	208 (17)
	223 (18)

	Imħalltin/Oħrajn
	878 (70)
	849 (68)

	Asjatiċi
	65 (5)
	62 (5)

	Etniċità Ispanika/Latina, N (%)
	906 (73)
	900 (72)

	Fatturi ta’ Riskju Sesswali fl-Iskrinjar
	
	

	Numru ta’ Msieħba fit-12-il Ġimgħa ta’ Qabel, Medja (SD) 
	18 (43)
	18 (35)

	URAI fit-12-il Ġimgħa ta’ Qabel, N (%)
	753 (60)
	732 (59)

	URAI ma’ Sieħeb bl-HIV+ (jew stat mhux magħruf fis-6 Xhur ta’ Qabel, N (%)
	1009 (81)
	992 (79)

	Involuti f’Sess Transazzjonali fl-Aħħar 6 Xhur, N (%)
	510 (41)
	517 (41)

	Sieħeb Magħruf li Għandu l-HIV+ fl-Aħħar 6 Xhur, N (%)
	32 (3)
	23 (2)

	Seroreattività tas-Sifilide, N (%)
	162/1239 (13)
	164/1240 (13)

	Infezzjoni tat-Tip 2 tal-Virus tas-Serum Herpes Simplex, N (%)
	430/1243 (35)
	458/1241 (37)

	Pożittiv għal Esterase tal-Lewkoċiti fl-Awrina, N (%) 
	22 (2)
	23 (2)


URAI = att sesswali anali riċettiv u mhux protett

L-inċidenzi ta’ serokonverżjoni tal-HIV globali u fis-sottosett (subset) li rrappurtaw att sesswali anali riċettiv u mhux protett huma murija fit-Tabella 6. L-effikaċja kienet korrelata ħafna mal-aderenza kif ivvalutata mill-iskoperta ta’ livelli tal-mediċina fil-plażma jew intraċellulari fi studju ta’ kontroll fuq każijiet (case-control) (Tabella 7).

Tabella 6: Effikaċja fl-istudju CO‑US‑104‑0288 (iPrEx)

	
	Plaċebo
	Emtricitabine/tenofovir disoproxil
	P-valuea, b

	Analiżi mITT
	
	

	Serokonverżjonijiet / N 
	83 / 1217
	48 / 1224
	0.002

	Tnaqqis fir-Riskju Relattiv (95% CI)b
	42% (18%, 60%)
	

	URAI Fi Żmien 12-il Ġimgħa Qabel l-Iskrinjar, Analiżi mITT
	
	

	Serokonverżjonijiet / N 
	72 / 753
	34 / 732
	0.0349

	Tnaqqis fir-Riskju Relattiv (95% CI)b
	52% (28%, 68%)
	


a Valuri P skont il-logrank test. Il-valuri P għal URAI jirreferu għall-ipotesi nulla li l-effikaċja varjat bejn l-istrati tas-sottogruppi (URAI, l-ebda URAI).
b Tnaqqis fir-riskju relattiv ikkalkulat għal mITT fuq il-bażi ta’ serkonverżjoni inċidentali, jiġifieri, li seħħet wara l-linja bażi permezz tal-ewwel żjara ta’ wara t-trattament (madwar xahar wara li ngħatat l-aħħar mediċina tal-istudju).

Tabella 7: L-effikaċja u l-aderenza fl-istudju CO-US-104-0288 (iPrEx, analiżi b’kontroll ta’ każijiet imqabbla)

	Grupp
	Mediċina Misjuba
	Mediċina Mhux Misjuba
	Tnaqqis fir-Riskju Relattiv (95% CI b’żewġ lati)a

	Individwi Pożittivi għall-HIV
	4 (8%)
	44 (92%)
	94% (78%, 99%)

	Individwi ta’ Kontroll Mqabbla Negattivi għall-HIV 
	63 (44%)
	81 (56%)
	—


a It-tnaqqis fir-riskju relattiv ikkalkulat fuq l-inċidenza ta’ serokonverżjoni (wara l-linja bażi) minn perjodu ta’ trattament double‑blind u matul il-perjodu ta’ segwitu ta’ 8 ġimgħat. Huma biss il-kampjuni minn individwi randomised għal emtricitabine/tenofovir disoproxil li kienu evalwati għal livelli misjuba ta’ tenofovir disoproxil-DP fil-plażma jew intraċellulari.

L-istudju kliniku Partners PrEPy (CO‑US‑104‑0380) evalwa emtricitabine/tenofovir disoproxil, tenofovir disoproxil 245 mg jew plaċebo f’4,758 individwu mhux infettati bl-HIV mill-Kenja jew l-Uganda f’koppji eterosesswali serodiskordanti. L-individwi kienu segwiti għal 7,830 sena ta’persuna. Il-karatteristiċi tal-linja bażi huma mogħtija fil-qosor fit-Tabella 8.

[bookmark: _Ref446589227]Tabella 8: Popolazzjoni tal-istudju mill-istudju CO-US-104-0380 (Partners PrEP)

	
	Plaċebo
(n = 1584)
	Tenofovir disoproxil
245 mg
(n = 1584)
	Emtricitabine/tenofovir disoproxil
(n = 1579)

	Età (Snin), Medjana (Q1, Q3) 
	34 (28, 40)
	33 (28, 39)
	33 (28, 40)

	Sess, N (%)
	
	

	Maskili
	963 (61)
	986 (62)
	1013 (64)

	Femminili
	621 (39)
	598 (38)
	566 (36)

	Karatteristiċi Prinċipali tal-Koppja, N (%) jew Medjana (Q1, Q3)
	
	

	Miżżewweġ mas-sieħeb tal-istudju 
	1552 (98)
	1543 (97)
	1540 (98) 

	Snin li ilu jgħix mas-sieħeb tal-istudju
	7.1 (3.0, 14.0)
	7.0 (3.0, 13.5)
	7.1 (3.0, 14.0) 

	Snin li ilu jaf bl-istat diskordanti
	0.4 (0.1, 2.0)
	0.5 (0.1, 2.0)
	0.4 (0.1, 2.0)



L-inċidenza ta’ serokonverżjoni tal-HIV hija murija fit-Tabella 9. Ir-rata ta’ serokonverżjoni tal-HIV‑1 fl-irġiel kienet 0.24/100 sena ta’ persuna tal-esponiment ta’ emtricitabine/tenofovir disoproxil exposure u r-rata ta’ serokonverżjoni tal-HIV‑1 fin-nisa kienet 0.95/100 sena ta’ persuna tal-esponiment ta’ emtricitabine/tenofovir disoproxil. L-effikaċja kienet korrelatata b’mod b’saħħtu mal-aderenza kif ivvalutata mill-iskoperta ta’ livelli tal-mediċina fil-plażma jew intraċellulari u kienet ogħla fost il-parteċipanti tal-istudju sekondarju li rċevew konsulenza dwar l-aderenza attiva u kif muri fit-Tabella 10.

Tabella 9: Effikaċja fl-istudju CO‑US‑104‑0380 (Partners PrEP)

	
	Plaċebo
	Tenofovir disoproxil
245 mg
	Emtricitabine/tenofovir disoproxil

	Serokonverżjonijiet / Na
	52 / 1578
	17 / 1579
	13 / 1576

	Inċidenza kull 100 snin ta’ persuna (95% CI)
	1.99 (1.49, 2.62)
	0.65 (0.38, 1.05)
	0.50 (0.27, 0.85)

	Tnaqqis fir-Riskju Relattiv (95% CI)
	—
	67% (44%, 81%)
	75% (55%, 87%)


a Tnaqqis fir-riskju relattiv ikkalkulat għal grupp tal-mITT ibbażat fuq serokonverżjoni inċidentali (wara l-linja bażi). It-tqabbil għall-gruppi tal-istudju attivi sar kontra plaċebo.

[bookmark: _Ref446589306]Tabella 10: Effikaċja u aderenza fl-istudju CO‑US‑104‑0380 (Partners PrEP)

	Kwantifikazzjoni tal-Mediċina tal-Istudju
	Numru b’Tenofovir Skopert /Kampjuni Totali (%)
	Stima tar-Riskju għall-Protezzjoni mill-HIV‑1: Skoperta Kontra Ebda Skoperta ta’ Tenofovir

	
	Każ
	Grupp
	Tnaqqis fir-Riskju Relattiv (95% CI)
	valur p

	Grupp tal-FTC/tenofovir disoproxila
	3 / 12 (25%)
	375 / 465 (81%)
	90% (56%, 98%)
	0.002

	Grupp tat-tenofovir disoproxila
	6 / 17 (35%)
	363 / 437 (83%)
	86% (67%, 95%)
	< 0.001

	Studju Sekondarju tal-Aderenza
	Parteċipanti tal-Istudju Sekondarju tal-Aderenzab
	
	

	
	Placebo
	Tenofovir disoproxil 245 mg + Emtricitabine/tenofovir disoproxil
	Tnaqqis fir-Riskju Relattiv (95% CI)
	valur p

	Serokonverżjonijiet / Nb
	14 / 404 (3.5%)
	0 / 745 (0%)
	100% (87%, 100%)
	< 0.001


a ‘Każ’ = serokonvertitur tal-HIV; Grupp = 100 individwu magħżulin b’mod każwali minn kull wieħed mill-gruppi ta’ tenofovir disoproxil 245 mg u emtricitabine/tenofovir disoproxil. Huma biss il-kampjuni ta’ Każ jew Gruppi mill-individwi magħżula b’mod każwali għal tenofovir disoproxil 245 mg jew emtricitabine/tenofovir disoproxil li kienu evalwati għal livelli ta’ tenofovir skoperti fil-plażma.
b Il-parteċipanti fl-istudju sekondarju rċevew monitoraġġ attiv tal-aderenza , eż. żjarat id-dar mingħajr preavviż u għadd tal-pilloli, u konsulenza biex tittejjeb il-konformità mal-mediċina tal-istudju.

Popolazzjoni pedjatrika

Is-sigurtà u effikaċja ta’ emtricitabine/tenofovir disoproxil fit-tfal taħt l-età ta’ 12‑il sena ma ġewx determinati s’issa.

Trattament tal-infezzjoni bl-HIV-1 fil-popolazzjoni pedjatrika
Ma sarux studji kliniċi b’emtricitabine/tenofovir disoproxil fil-popolazzjoni pedjatrika b’infezzjoni bl-HIV-1.

L-effikaċja u s-sigurtà klinika ta’ emtricitabine/tenofovir disoproxil ġew stabbiliti minn studji li saru b’emtricitabine u tenofovir disoproxil meta ngħataw bħala sustanzi waħedhom.

Studji b’emtricitabine
Fi trabi u tfal li għandhom aktar minn 4 xhur, il-maġġoranza tal-pazjenti li jieħdu emtricitabine kisbu jew żammew trażżin komplut ta’ HIV‑1 RNA fil-plażma matul 48 ġimgħa (89% kisbu ≤ 400 kopja/mL u 77% kisbu ≤ 50 kopja/mL).

Studji b’tenofovir disoproxil 
Fl-istudju GS US 104 0321, 87 pazjent infettat b’HIV‑1 b’esperjenza fil-kura, ta’ bejn 12 sa 18-il sena, kienu ttrattati b’tenofovir disoproxil (n = 45) jew plaċebo (n = 42) flimkien ma’ kors ta’ kura ottimizzata fl-isfond (OBR – optimised background regimen) għal 48 ġimgħa. Minħabba l-limitazzjonijiet tal-istudju, il-benefiċċju ta’ tenofovir disoproxil fuq il-plaċebo ma ntweriex abbażi tal-livelli ta’ HIV‑1 RNA fil-plażma f’ġimgħa 24. Madankollu, benefiċċju hu mistenni għall-popolazzjoni adolexxenti abbażi tal-ekstrapolazzjoni ta’ tagħrif minn fuq l-adulti u tagħrif farmakokinetiku komparattiv (ara sezzjoni 5.2). 

F’pazjenti li rċevew trattament b’tenofovir disoproxil jew plaċebo, il-punteġġ Z medju tal-BMD tal-ispina lumbari kien ‑1.004 u ‑0.809, il-punteġġ Z medju tal-BMD tal-ġisem totali kien ‑0.866 u ‑0.584, rispettivament fil-linja bażi. Bidliet medji f’ġimgħa 48 (tmiem tal-fażi double-blind) kienu ‑0.215 u ‑0.165 fil-punteġġ Z tal-BMD tal-ispina lumbari, u ‑0.254 u ‑0.179 fil-punteġġ Z tal-BMD tal-ġisem totali għall-gruppi ta’ tenofovir disoproxil u plaċebo, rispettivament. Ir-rata medja ta’ gwadann tal-BMD kienet inqas fil-grupp ta’ tenofovir disoproxil meta mqabbla mal-grupp tal-plaċebo. F’ġimgħa 48, sitt adolexxenti fil-grupp ta’ tenofovir disoproxil u adolexxent wieħed fil-grupp tal-plaċebo kellhom telf tal-BMD sinifikanti fl-ispina lumbari (imfisser bħala telf ta’ > 4%). Fost 28 pazjent li rċevew 96 ġimgħa ta’ trattament b’tenofovir disoproxil, il-punteġġi Z tal-BMD naqsu bi ‑0.341 għall-ispina lumbari u ‑0.458 għall-ġisem kollu. 

Fl-istudju GS US 104 0352, 97 pazjent b’esperjenza bil-kura bejn l-etajiet ta’ sentejn sa < 12-il sena bi trażżin viroloġiku stabbli fuq korsijiet ta’ kura li fihom stavudine jew zidovudine ġew magħżula b’mod każwali biex jissostitwixxu stavudine jew zidovudine ma’ tenofovir disoproxil (n = 48) jew jibqgħu fuq il-kors ta’ kura oriġinali tagħhom (n = 49) għal 48 ġimgħa. Fil-ġimgħa 48, 83% tal-pazjenti fil-grupp ta’ trattament ta’ tenofovir disoproxil u 92% tal-pazjenti fil-grupp ta’ trattament ta’ stavudine jew zidovudine kellhom konċentrazzjonijiet ta’ HIV‑1 RNA ta’ < 400 kopja/mL. Id-differenza fil-proporzjon ta’ pazjenti li żammew < 400 kopja/mL f’ġimgħa 48 kienet prinċipalment influwenzata bl-għadd akbar ta’ waqfien fil-grupp ta’ trattament ta’ disoproxil. Meta t-tagħrif nieqes ġie eskluż, 91% tal-pazjenti fil-grupp ta’ trattament ta’ tenofovir disoproxil u 94% tal-pazjenti fil-grupp ta’ trattament ta’ stavudine jew zidovudine kellhom konċentrazzjonijiet ta’ HIV‑1 RNA ta’ < 400 kopja/mL f’ġimgħa 48. 

Tnaqqis fil-BMD ġie rrappurtat f’pazjenti pedjatriċi. F’pazjenti li rċevew trattament b’tenofovir disoproxil, jew stavudine jew zidovudine, il-puntaġġ Z medju tal-BMD tal-ispina lumbari kien ‑1.034 u ‑0.498, u l-punteġġ Z medju tal-BMD tal-ġisem kollu kien ‑0.471 u ‑0.386, rispettivament fil-linja bażi. Bidliet medji f’ġimgħa 48 (tmiem tal-fażi b’għażla każwali) kienu 0.032 u 0.087 fil-punteġġ Z tal-ispina lumbari, u ‑0.184 u ‑0.027 fil-punteġġ Z tal-BMD tal-ġisem kollu għall-gruppi ta’ tenofovir disoproxil u stavudine jew zidovudine, rispettivament. Ir-rata medja ta’ gwadann ta’ għadam tal-ispina lumbari f’ġimgħa 48 kien simili bejn il-grupp ta’ trattament ta’ tenofovir disoproxil u l-grupp ta’ trattament ta’ stavudine jew zidovudine. Il-gwadann tal-għadam tal-ġisem totali kien inqas fil-grupp ta’ trattament ta’ tenofovir disoproxil meta mqabbel mal-grupp ta’ trattament ta’ stavudine jew zidovudine. Individwu wieħed ittrattat b’tenofovir disoproxil u l-ebda individwu ttrattat bi stavudine jew zidovudine ma esperjenza telf tal-BMD sinifikanti (> 4%) fl-ispina lumbari f’ġimgħa 48. Il-punteġġi Z tal-BMD naqsu b’‑0.012 għall-ispina lumbari u b’‑0.338 għall-ġisem kollu fl-64 individwu li ġew ittrattati b’tenofovir disoproxil għal 96 ġimgħa. Il-punteġġi Z ta’ BMD ma ġewx aġġustati għat-tul jew għall-piż. 

Fl-istudju GS‑US‑104‑0352, 8 minn kull 89 pazjent pedjatriku (9.0%) esposti għal tenofovir disoproxil waqqfu l-mediċina tal-istudju minħabba avvenimenti avversi renali. Ħames individwi (5.6%) kellhom sejbiet tal-laboratorju klinikament konsistenti ma’ tubulopatija prossimali tal-kliewi, b’4 minnhom li waqqfu t-terapija b’tenofovir disoproxil (esponiment medjan ta’ 331 ġimgħa għal tenofovir disoproxil).

Profilassi ta’ qabel l-esponiment fil-popolazzjoni pedjatrika
L-effikaċja u s-sigurtà ta’ emtricitabine/tenofovir disoproxil għall-profilassi ta’ qabel l-esponiment f’adolexxenti li jżommu ma’ skeda ta’ doża ta’ kuljum huma mistennija li jkunu simili għal dawk fl-adulti bl-istess livell ta’ aderenza. L-effetti potenzjali fuq il-kliewi u l-għadam b’użu fit-tul ta’ emtricitabine/tenofovir disoproxil għall-profilassi ta’ qabel l-esponiment fl-adolexxenti mhumiex ċerti (ara sezzjoni 4.4).

5.2	Tagħrif farmakokinetiku

Assorbiment

Il-bijoekwivalenza ta’ pillola waħda miksija b’rita ta’ kombinazzjoni b’doża fissa ta’ emtricitabine/tenofovir disoproxil flimkien ma’ kapsula iebsa ta’ 200 mg emtricitabine u pillola waħda miksija b’rita ta’ 245 mg tenofovir disoproxil kienet stabbilita wara li ngħatat doża waħda lill-individwi f’saħħithom fl-istat sajjem. Wara l-għoti mill-ħalq ta’ emtricitabine/tenofovir disoproxil lill-individwi f’saħħithom, emtricitabine u tenofovir disoproxil jiġu assorbiti malajr u tenofovir disoproxil jinbidel għal tenofovir. Konċentrazzjonijiet massimi ta’ emtricitabine u tenofovir jidhru fis-serum fi żmien 0.5 sa 3.0 sigħat minn mindu tkun ingħatat id-doża fl-istat sajjem. L-għoti ta’ emtricitabine/tenofovir disoproxil mal-ikel irriżulta f’ittardjar ta’ madwar tliet kwarti ta’ siegħa biex jintlaħqu konċentrazzjonijiet massimi ta’ tenofovir u żidiet fl-AUC u Cmax ta’ tenofovir ta’ madwar 35% u 15%, rispettivament, meta mgħotija ma’ ikla li fiha ammont għoli ta’ xaħam jew ikla ħafifa, meta mqabbla ma’ l-għoti fl-istat sajjem. Sabiex ikun hemm l-aħjar assorbiment ta’ tenofovir, hu rakkomandat li emtricitabine/tenofovir disoproxil tittieħed preferibbilment mal-ikel.

Distribuzzjoni

Wara l-għoti minn ġol-vina, il-volum ta’ distribuzzjoni ta’ emtricitabine u tenofovir kien ta’ madwar 1.4 L/kg u 800 mL/kg, rispettivament. Wara l-għoti mill-ħalq ta’ emtricitabine jew tenofovir disoproxil, emtricitabine u tenofovir jitqassmu jiġu distribwiti sew madwar il-ġisem. It-twaħħil in vitro ta’ emtricitabine ma’ proteini tal-plażma umana kienet ta’ < 4% u indipendenti mill-konċentrazzjoni fil-medda ta’ 0.02‑200 μg/mL. Ir-rabta in vitro ta’ tenofovir ma’ proteini tal-plażma jew proteini fis-serum kienet anqas minn 0.7 u 7.2%, rispettivament, ogħla mill-medda tal-konċentrazzjoni ta’ tenofovir 0.01 sa 25 μg/mL.

Bijotrasformazzjoni

Hemm metaboliżmu limitat ta’ emtricitabine. Il-biotrasformazzjoni ta’ emtricitabine tinkludi l-ossidazzjoni tat-thiol moiety biex tifforma 3’‑sulphoxide diastereomers (madwar 9% tad-doża) u l-konjugazzjoni ma’ glucuronic acid biex tifforma 2’‑O-glucuronide (madwar 4% tad-doża). Studji in vitro wrew li la tenofovir disoproxil u lanqas tenofovir ma huma sottostrati għall-enzimi CYP450. La emtricitabine u lanqas tenofovir ma inibixxew in vitro l-metaboliżmu tal-mediċina medjat minn xi wieħed mill-iżoformi umani maġġuri ta’ CYP450 involuti fil-bijotrasformazzjoni tal-mediċina. Emtricitabine, ukoll, ma impedixxix lill-enzima uridine‑5’ diphosphoglucuronyl transferase, li hija responsabbli għall-glukoronidazzjoni.

Eliminazzjoni

Emtricitabine jiġi eliminat prinċipalment mill-kliewi bl-irkupru komplet tad-doża fl-awrina (madwar 86%) u fl-ippurgar (madwar 14%). Tlettax fil-mija tad-doża ta’ emtricitabine ġiet irkuprata fl-awrina bħala liet metaboli. It-tneħħija sistemika ta’ emtricitabine kienet medja ta’ 307 mL/min. Wara l-għoti mill-ħalq, il-half-life ta’ l-eliminazzjoni ta’ emtricitabine hija ta’ madwar ta’ 10 sigħat.

Tenofovir jitneħħa mill-ġisem prinċipalment mill-kliewi kemm permezz tal-filtrazzjoni kif ukoll permezz ta’ sistema attiva ta’ trasport tubulari b’madwar 70‑80% tad-doża titneħħa mingħajr tibdil fl-awrina wara l-għoti minn ġol-vina. It-tneħħija apparenti ta’ tenofovir kellha medja ta’ madwar 307 mL/min. It-tneħħija mill-kliewi ġiet stmata li hi madwar 210 mL/min), li huwa iżjed mir-rata tal-filtrazzjoni glomerulari. Dan jindika li s-sekrezzjoni tubulari attiva hija parti importanti mill-eliminazzjoni ta’ tenofovir. Wara li jittieħed mill-ħalq il-half life ta’ l-eliminazzjoni ta’ tenofovir hi ta’ madwar 12 sa 18-il siegħa.

Anzjani

Studji farmakokinetiċi ma sarux b’emtricitabine jew tenofovir (mogħti bħala tenofovir disoproxil) fuq l-anzjani (età ’l fuq minn 65 sena).

Sess

Il-farmakokinetiċi ta’ emtricitabine u tenofovir huma simili f’pazjenti rġiel u nisa.

Etniċità

L-ebda differenza farmakokinetika klinikament importanti minħabba l-etniċità ma ġiet identifikata għal emtricitabine. Il-farmakokinetiċi ta’ tenofovir (mogħti bħala tenofovir disoproxil) ma ġewx studjati speċifikament fi gruppi etniċi differenti.

Popolazzjoni pedjatrika

Ma twettqux studji farmakokinetiċi bi emtricitabine/tenofovir disoproxil fit-tfal u adolexxenti (taħt l-età ta’ 18-il sena). Il-farmakokinetika fl-istat fiss ta’ tenofovir kienet evalwata fi 8 pazjenti adolexxenti infettati bl-HIV‑1 (età minn 12 sa < 18 sena) b’piż tal-ġisem ta’ ≥ 35 kg u fi 23 tifel u tifla infettati bl-HIV‑1 li kellhom minn sentejn sa < 12 sena. L-esponiment ta’ Tenofovir miksub f’dawn il-pazjenti pedjatriċi li kienu qed jirċievu dożi orali ta’ kuljum ta’ tenofovir disoproxil 245 mg jew b’piż tal-ġisem ta’ 6.5 mg/kg li kienu qed jirċievu tenofovir disoproxil sa doża massima ta’ 245 mg kien simili għal esponimenti miksubin f’adulti li kienu qed jirċievu dożi ta’ darba kuljum ta’ tenofovir disoproxil 245 mg. Ma twettqux studju farmakokinetiċi b’tenofovir disoproxil fi tfal taħt is-sentejn. B’mod ġenerali, il-farmakokinetiċi ta’ emtricitabine fit-trabi, tfal u adolexxenti (età ta’ bejn 4 xhur sa 18-il sena) huma simili għal dawk osservati fl-adulti.

Il-farmakokinetiċi ta’ emtricitabine u tenofovir (mogħti bħala tenofovir disoproxil) huma mistennija li jkunu simili f’adolexxenti infettati u mhux infettati bl-HIV-1 abbażi tal-esponimenti simili għal emtricitabine u tenofovir f’adolexxenti u adulti infettati bl-HIV-1, u l-esponimenti simili għal emtricitabine u tenofovir f’adulti infettati u mhux infettati bl-HIV-1.

Indeboliment renali

Hemm dejta farmakokinetika limitata disponibbli għal emtricitabine u tenofovir wara l-għoti flimkien ta’ preparazzjonijiet separati jew bħala kombinazzjoni b’doża fissa f’pazjenti b’indeboliment renali. Il-parametri farmakokinetiċi kienu deċiżi primarjament wara l-għoti ta’ dożi waħedhom ta’ 200 mg emtricitabine jew 245 mg tenofovir disoproxil lil individwi mhux infettati b’HIV b’livelli differenti ta’ indeboliment renali. Il-grad ta’ indeboliment renali kien definit skond il-linja bażi tat-tneħħija tal-kreatinina (CrCl) (funzjoni renali normali meta CrCl > 80 mL/min; indeboliment ħafif b’CrCl = 50‑79 mL/min; indeboliment moderat b’CrCl = 30‑49 mL/min u indeboliment sever b’CrCl = 10‑29 mL/min).

L-esponiment medju tal-mediċina ta’ emtricitabine (%CV) żdied minn 12 (25%) µg•h/mL f’individwi b’funzjoni renali normali, għal 20 (6%) µg•h/mL, 25 (23%) µg•h/mL u 34 (6%) µg•h/mL, f’individwi b’indeboliment ħafif, moderat u sever rispettivament. L-esponiment medju tal-mediċina ta’ tenofovir (%CV) żdiedet minn 2,185 (12%) ng•h/mL f’individwi b’funzjoni renali normali, għal 3,064 (30%) ng•h/mL, 6,009 (42%) ng•h/mL u 15,985 (45%) ng•h/mL f’individwi b’indeboliment renali ħafif, moderat u sever, rispettivament.

Iż-żieda fl-intervall tad-dożaġġ ta’ emtricitabine/tenofovir disoproxil f’pazjenti infettati bl-HIV‑1 b’indeboliment renali moderata huma mistennija li tirriżulta f’livelli ogħla tal-konċentrazzjonijiet massimi fil-plażma u livelli aktar baxxi ta’ Cmin meta mqabbla ma’ pazjenti b’funzjoni renali normali. F’individwi b’mard renali fl-aħħar stadju (ESRD) li jeħtieġu d-dijaliżi tad-demm, bejn dijaliżi u oħra, l-esponimenti tal-mediċina tad-dijaliżi, żdiedu sostanzjalment fi żmien 72 siegħa għal 53 (19%) µg•h/mL ta’ emtricitabine, u matul 48 siegħa għal 42,857 (29%) ng•h/mL ta’ tenofovir.

Sar studju kliniku żgħir biex jevalwa s-sigurtà, l-attività antivirali u l-farmakokinetika ta’ tenofovir disoproxil flimkien ma’ emtricitabine f’pazjenti infettati bl-HIV li kellhom indeboliment renali. Sotto-grupp ta’ pazjenti bi tneħħija tal-kreatinina fil-linja bażi bejn 50 u 60 mL/min, li rċivew dożaġġ ta’ darba kuljum, kellhom esponiment ogħla ta’ 2‑4 darbiet aktar għal tenofovir u l-funzjoni renali marret għall-agħar.

Il-farmakokinetiċi ta’ emtricitabine u tenofovir (mogħti bħala tenofovir disoproxil) f’pazjenti pedjatriċi b’indeboliment renali ma ġewx studjati. L-ebda tagħrif mhu disponibbli sabiex ikunu jistgħu jsiru rakkomandazzjonijiet fuq id-doża (ara sezzjonijiet 4.2 u 4.4).

Indeboliment epatiku

Il-farmakokinetiċi ta’ emtricitabine/tenofovir disoproxil ma ġewx studjati f’individwi b’indeboliment epatiku.

Il-farmakokinetiċi ta’ emtricitabine ma ġewx studjati f’individwi li m’humiex infettati bl-HBV, bi gradi diversi ta’ insuffiċjenza epatika. B’mod ġenerali il-farmakokinetiċi ta’ emtricitabine f’individwi infettati bl-HBV kienu simili għal dawk f’individwi f’saħħithom u f’pazjenti infettati bl-HIV.

Doża waħda ta’ 245 mg ta’ tenofovir disoproxil ngħatat lil individwi li ma kienux infettati b’HIV li kellhom indeboliment epatiku fi stadji differenti skond il-klassifikazzjoni ta’ Child Pugh Turcotte (CPT). Il-farmakokinetiċi ta’ tenofovir ma nbidlux sostanzjalment f’individwi b’indeboliment epatiku, li jissuġġerixxi li l-ebda aġġustament fid-doża mhuwa meħtieġ f’dawn l-individwi. Il-medja (%CV) tal-valuri ta’ Cmax ta’ tenofovir u l-valuri ta’ l-AUC0‑∞ kienu ta’ 223 (34.8%) ng/mL u 2,050 (50.8%) ng•h/mL rispettivament, f’individwi normali, meta pparagunata ma’ 289 (46.0%) ng/mL u 2,310 (43.5%) ng•h/mL f’individwi b’indeboliment epatiku moderat, u 305 (24.8%) ng/mL u 2,740 (44.0%) ng•h/mL f’individwi b’indeboliment epatiku sever.

5.3	Tagħrif ta’ qabel l-użu kliniku dwar is-sigurtà

Emtricitabine: Tagħrif mhux klinika dwar emtricitabine ibbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer u l-effett tossiku fuq is-sistema riproduttiva u l-iżvilupp, ma juri l-ebda periklu speċjali għall-bnedmin.

Tenofovir disoproxil: Studji mhux kliniċi ta’ sigurtà farmakoloġika dwar tenofovir disoproxil ma juru l-ebda periklu speċjali għall-bnedmin. Ir-riżultati fi studji dwar effett tossiku minn dożi ripetuti fil-firien, klieb u xadini f’livelli ta’ esponiment li kienu akbar minn jew daqs dawk kliniċi u jista’ jkollhom rilevanza għall-użu kliniku jinkludu tossiċità fil-kliewi u fl-għadam u tnaqqis fil-konċentrazzjoni ta’ phosphate fis-serum. It-tossiċità fl-għadam kienet dijanjostikata bħala osteomalaċja (fix-xadini) u tnaqqis fil-BMD (fil-firien u l-klieb). It-tossiċità fl-għadam f’firien u klieb adulti żgħażagħ seħħet f’esponimenti li kienu ≥ 5‑darbiet iżjed mill-esponiment f’pazjenti pedjatriċi jew adulti; it-tossiċità fl-għadam seħħet f’xadini ġuvenili infettati f’esponimenti għoljin ħafna wara dożaġġ taħt il-ġilda (≥ 40‑darba iżjed mill-esponiment fil-pazjenti). Sejbiet fl-istudji fuq il-firien u x-xadini indikaw li kien hemm tnaqqis konness mas-sustanza fl-assorbiment intestinali ta’ phosphate b’potenzjali ta’ tnaqqis sekondarju fil-BMD.

Studji ġenotossiċi żvelaw riżultati pożittivi fl-analiżi in vitro tal-limfoma tal-ġurdien, riżultati ekwivoċi f’waħda mir-razez użati fit-test Ames, u riżultati pożittivi b’mod dgħajjef fit-test UDS f’epatoċiti primarji tal-far. Madankollu kienu negattivi f’analiżi in vivo mikronuklejari tal-mudullun tal-ġurdien.

Studji dwar il-karċinoġenità orali fil-firien u ġrieden żvelaw biss inċidenza baxxa ta’ tumuri tad- duwodenu f’doża estrememament għolja fil-ġrieden. Dawn it-tumuri m’humiex mistennija li jkunu rilevanti għall-bniedem.

Studji dwar it-tossiċità fis-sistema riproduttiva fil-firien u l-fniek ma wrew l-ebda effetti fuq it-tgħammir, fertilità, tqala jew fuq xi parametru tal-fetu. Madankollu, tenofovir disoproxil naqqas l-indiċi tal-vijabilità u l-piż tal-frieħ fi studju tossiku li sar qabel u wara t-twelid f’dożi li kienu tossiċi għall-omm.

Kumbinazzjoni ta’ emtricitabine u tenofovir disoproxil:
Studji dwar l-effett tossiku fuq il-ġeni u studji dwar l-effett tossiku minn dożi ripetuti li damu xahar jew inqas bil-kumbinazzjoni ta’ dawn iż-żewġ komponenti, ma sabu l-ebda taħrix ta’ effetti tossikoloġiċi, meta mqabbla ma’ studji bil-komponenti separati.


6.	TAGĦRIF FARMAĊEWTIKU

6.1	Lista ta’ eċċipjenti

Il-qalba tal-pillola:

Cellulose, microcrystalline
Hydroxypropyl cellulose, sostituzzjoni baxxa
Iron oxide red (E172)
Silica, kollojdi anidridu
Lactose monohydrate
Magnesium stearate

Kisja b’rita:

Lactose monohydrate
Hypromellose
Titanium dioxide (E171)
Triacetin
Brilliant blueFCF Aluminum lake (E133)
Iron oxide yellow (E172)

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

Sentejn.

Pakkett tal-flixkun: 
Uża fi żmien 90 jum wara li tiftħu

6.4	Prekawzjonijiet speċjali għall-ħażna

Taħżinx f’temperatura ’l fuq minn 25°C. Aħżen fil-kontenitur oriġinali sabiex tilqa’ mill-umdità.

6.5	In-natura tal-kontenitur u ta’ dak li hemm ġo fih

Flixkun tal-HDPE b’tapp bil-kamin tal-polypropylene abjad opak jew tapp tal-polypropylene abjad opak li ma jinfetaħx mit-tfal b’tajjara li fiha siġillant tal-induzzjoni tal-aluminju u pakkett tad-dessikant. 
Daqsijiet tal-pakketti: 30 jew 90 pillola miksija b’rita u pakketti multipli li fihom 90 (3 pakketti ta’ 30) pillola miksija b’rita
Folja ffurmata fil-kesħa laminata b’saff ta’ dessikant inkorporat fuq naħa waħda u fojl tal-aluminju ttemprat iebes fuqin-naħa l-oħra.
Daqsijiet tal-pakketti: 30 pillola miksija b’rita u pakkett bil-folji ta’ doża waħda li fih 30 × 1, 90 × 1, 100 × 1 pillola miksija b’rita

Folja ffurmata fil-kesħa (OPA/ fojl tal-aluminju /PVC) fuq naħa waħda u fojl tal-aluminju ttemprat iebes fuq in-naħa l-oħra.
Daqsijiet tal-pakketti: 30 pillola miksija b’rita u pakkett bil-folji ta’ doża waħda li fih 30 x 1, 90 x 1 pillola miksija b’rita.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/16/1133/001
EU/1/16/1133/002
EU/1/16/1133/003
EU/1/16/1133/004
EU/1/16/1133/005
EU/1/16/1133/006
EU/1/16/1133/007
EU/1/16/1133/008
EU/1/16/1133/009
EU/1/16/1133/010


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 16 December 2016 
Data tal-aħħar tiġdid: 22 September 2021


10.	DATA TA’ REVIŻJONI TAT-TEST

Data tal-ewwel awtorizzazzjoni: 16 ta’ Diċembru 2016 
Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

Mylan Hungary Kft
Mylan utca 1, Komárom, 2900,
L-Ungerija


Medis International a.s
Bolatice, Prumyslova 961/16,
747 23 Bolatice, ir-Repubblika Ċeka

Mylan Viatris Germany GmbH
Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
Germany

Il-fuljett ta’ tagħrif stampat tal-prodott mediċinali jrid jiddikjara l-isem u l-indirizz tal-manifattur responsabbli għall-ħruġ tal-lott konċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L‑UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-ġestjoni tar-riskju (RMP)

[bookmark: OLE_LINK2]Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

Miżuri addizzjonali għat-tnaqqis tar-riskju

Id-detentur tal-awtorizzazzjoni għat-tqegħid fis-suq (MAH, Marketing Authorisation Holder) għandu jiżgura li t-tobba kollha li huma mistennija jippreskrivu/jużaw Emtricitabine/Tenofovir disoproxil Mylan f’adulti u adolexxenti għal PrEP jingħataw pakkett edukattiv għat-tobba li fih is-Sommarju tal-Karatteristiċi tal-Prodott u opuskolu edukattiv xieraq, kif mogħti fid-dettall hawn taħt:

· Opuskolu edukattiv dwar PrEP għal dawk li jiktbu r-riċetti bit-titolu ‘Tagħrif Importanti dwar is-Sigurtà għal Dawk li Jiktbu r-Riċetti Dwar Emtricitabine/Tenofovir Mylan għal Indikazzjoni ta’ Profilassi ta’ Qabel l-Esponiment (PrEP)’ 
· Lista ta’ Kontroll għall-PrEP għal dawk li jiktbu r-riċetti
· Opuskolu edukattiv dwar PrEP għall-individwu f’riskju bit-titolu‘Tagħrif Importanti Dwar Emtricitabine/Tenofovir Mylan għat-Tnaqqis tar-Riskju li tieħu Infezzjoni tal-Virus ta’ l-immunodefiċjenza Uman (HIV)’
· Skeda ta’ tfakkir għal PrEP

Opuskolu edukattiv dwar PrEP għal dawk li jiktbu r-riċetti:

· Nota ta’ tfakkir dwar it-tagħrif prinċipali dwar is-sigurtà li jirrigwarda l-użu ta’ Emtricitabine/Tenofovir disoproxil Mylan għal PrEP
· Nota ta’ tfakkir dwar il-fatturi li jgħinu jidentifikaw individwi f’riskju għoli li jieħdu l-HIV‑1
· Nota ta’ tfakkir dwar ir-riskju li tiġi żviluppata reżistenza għall-mediċina tal-HIV‑1 f’individwi infettati bl-HIV‑1 mhux dijanjostikati
· Jipprovdi tagħrif dwar is-sigurtà dwar l-aderenza, l-ittestjar għall-HIV, l-istat tal-kliewi, tal-għadam u tal-HBV.

Lista ta’ Kontroll għall-PrEP għal dawk li jiktbu r-riċetti:

· Noti ta’ tfakkir għal evalwazzjonijiet/konsulenza fil-viżita inizjali u s-segwitu.

Opuskolu edukattiv dwar PrEP għall-individwu f’riskju (li jrid jingħata mill-fornitur tal-kura tas-saħħa [HCP, healthcare provider]):

· Noti ta’ tfakkir dwar dak li l-individwu għandu jkun jaf qabel u waqt li jieħu Emtricitabine/Tenofovir Mylan biex inaqqas ir-riskju li jieħu infezzjoni tal-HIV
· Nota ta’ tfakkir dwar l-importanza ta’ aderenza stretta mal-kors tad-doża rakkomandat
· Jagħti tagħrif dwar kif tieħu Emtricitabine/Tenofovir Mylan
· Jagħti tagħrif dwar l-effetti sekondarji possibbli
· Jagħti tagħrif dwar kif taħżen Emtricitabine/Tenofovir Mylan.

Skeda ta’ tfakkir għal PrEP għall-individwu f’riskju (li jrid jingħata mill-HCP):

· Nota ta’ tfakkir biex jaderixxi mal-iskeda tad-doża
· Nota ta’ tfakkir biex jattendi l-viżiti kliniċi skedati.

























ANNESS III

TIKKETTAR U FULJETT TA’ TAGĦRIF

























A. TIKKETTAR



TAGĦRIF LI GĦANDU JIDHER FUQ IL-PAKKETT TA’ BARRA U IL-PAKKETT LI JMISS MAL-PRODOTT

KARTUNA (GĦAL FOLJI U FLIXKUN)
TIKKETTA TAL-FLIXKUN


1. ISEM TAL-PRODOTT MEDIĊINALI

Emtricitabine/Tenofovir disoproxil Mylan 200 mg/245 mg pilloli miksija b’rita
emtricitabine/tenofovir disoproxil


2. DIKJARAZZJONI TAS-SUSTANZI ATTIVI

Kull pillola miksija b’rita fiha 200 mg ta’ emtricitabine u 245 mg ta’ tenofovir disoproxil (bħala maleate).


3. LISTA TA’ EĊĊIPJENTI

Fih: lactose monohydrate. Aqra l-fuljett ta’ tagħrif għal aktar informazzjoni


4. GĦAMLA FARMAĊEWTIKA U KONTENUT

Pillola miksija b’rita.

Pakketti tal-flixkun
[bookmark: _Hlk147229662]30 pillola miksija b’rita
90 pillola miksija b’rita

Pakketti tal-folji
30 pillola miksija b’rita
30 × 1 pillola miksija b’rita (pakkett b’wieħed)
90 × 1 pillola miksija b’rita (pakkett b’wieħed)
100 × 1 pillola miksija b’rita (pakkett b’wieħed)


5. MOD TA’ KIF U MNEJN JINGĦATA

Użu orali.

Aqra l-fuljett ta’ tagħrif qabel l-użu.


6. TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7. TWISSIJA(IET) SPEĊJALI OĦRA, JEKK MEĦTIEĠA


8. DATA TA’ SKADENZA

JIS:
<għall-kartuna biss>
Data miftuħa:

Pakkett tal-flixkun: Meta tiftaħ uża fi żmien 90 ġurnata.


9. KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°Ċ. Aħżen fil-kontenitur oriġinali sabiex tilqa’ mill-umdità.


10. PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11. ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
L-Irlanda


12. NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/16/1133/001
EU/1/16/1133/003
EU/1/16/1133/004
EU/1/16/1133/005
EU/1/16/1133/006
EU/1/16/1133/007
EU/1/16/1133/008
EU/1/16/1133/009
EU/1/16/1133/010


13. NUMRU TAL-LOTT

Lott


14. KLASSIFIKAZZJONI ĠENERALI TA’ KIF JINGĦATA


15. ISTRUZZJONIJIET DWAR L-UŻU


16. INFORMAZZJONI BIL-BRAILLE

Emtricitabine/Tenofovir disoproxil Mylan

[Biex jidher fuq il-kartuna ta’ barra biss]


17. IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18. IDENTIFIKATUR UNIKU - DATA LI TINQARA MILL-BNIEDEM

PC:
SN:
NN:



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA TAL-PAKKETT MULTIPLU (BIL-KAXXA BLU)


1. ISEM TAL-PRODOTT MEDIĊINALI

Emtricitabine/Tenofovir disproxil Mylan 200 mg/245 mg pilloli miksija b’rita
emtricitabine/tenofovir disproxil


2. DIKJARAZZJONI TAS-SUSTANZA ATTIVA

Kull pillola miksija b’rita fiha 200 mg ta’ emtricitabine u 245 mg ta’ tenofovir disoproxil (bħala maleate).


3. LISTA TA’ EĊĊIPJENTI

Fih ukoll: lactose monohydrate. Aqra l-fuljett ta’ tagħrif għal aktar informazzjoni.


4. GĦAMLA FARMAĊEWTIKA U KONTENUT

Pakkett multiplu: 90 (3 pakketti bil-flixkun ta’ 30) pillola miksija b’rita


5. MOD TA’ KIF U MNEJN JINGĦATA

Użu orali

Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS:

Meta tiftaħ uża fi żmien 90 ġurnata.


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C. Aħżen fil-kontenitur oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/16/1133/002


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15. ISTRUZZJONIJIET DWAR L-UŻU


16. INFORMAZZJONI BIL-BRAILLE

Emtricitabine/Tenofovir disoproxil Mylan


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC: 
SN:
NN:


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ ĠEWWA TAL-PAKKETT MULTIPLU (MINGĦAJR KAXXA BLU)


1. ISEM TAL-PRODOTT MEDIĊINALI

Emtricitabine/Tenofovir disproxil Mylan 200 mg/245 mg pilloli miksija b’rita

emtricitabine/tenofovir disproxil


2. DIKJARAZZJONI TAS-SUSTANZA ATTIVA

Kull pillola miksija b’rita fiha 200 mg ta’ emtricitabine u 245 mg ta’ tenofovir disoproxil (bħala maleate).


3. LISTA TA’ EĊĊIPJENTI

Fih ukoll: lactose monohydrate. Aqra l-fuljett ta’ tagħrif għal aktar informazzjoni.


4. GĦAMLA FARMAĊEWTIKA U KONTENUT

30 pillola miksija b’rita

Komponent ta’ pakkett multiplu, ma jistax jinbiegħ separatament.


5. MOD TA’ KIF U MNEJN JINGĦATA

[bookmark: _Hlk147233430]Użu orali

Aqra l-fuljett ta’ tagħrif qabel l-użu.


6. TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7. TWISSIJA(IET) SPEĊJALI OĦRA, JEKK MEĦTIEĠA


8. DATA TA’ SKADENZA

JIS:
[bookmark: _Hlk78198127]<għall-kartuna biss>
Data miftuħa:

Meta tiftaħ uża fi żmien 90 ġurnata.


9. KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C. Aħżen fil-kontenitur oriġinali sabiex tilqa’ mill-umdità.


10. PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11. ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
L-Irlanda


12. NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/16/1133/002


13. NUMRU TAL-LOTT

Lott


14. KLASSIFIKAZZJONI ĠENERALI TA’ KIF JINGĦATA


15. ISTRUZZJONIJIET DWAR L-UŻU


16. INFORMAZZJONI BIL-BRAILLE


17. IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18. IDENTIFIKATUR UNIKU - DATA LI TINQARA MILL-BNIEDEM

PC:
SN:
NN:


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA


1. ISEM TAL-PRODOTT MEDIĊINALI

Emtricitabine/Tenofovir disoproxil Mylan 200 mg/245 mg pilloli miksija b’rita
emtricitabine/tenofovir disoproxil


2. ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Mylan Pharmaceuticals Limited


3. DATA TA’ SKADENZA

JIS:


4. NUMRU TAL-LOTT

Lott


5. OĦRAJN

Użu orali
























B. FULJETT TA’ TAGĦRIF


Fuljett ta’ tagħrif: Informazzjoni għall-pazjent

Emtricitabine/Tenofovir disoproxil Mylan 200 mg/245 mg pilloli miksija b’rita
emtricitabine/tenofovir disoproxil

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.


F’dan il-fuljett:
1.	X’inhu Emtricitabine/Tenofovir disoproxil Mylan u għalxiex jintuża
2.	X’għandek tkun taf qabel ma tieħuEmtricitabine/Tenofovir disoproxil Mylan
3.	Kif għandek tieħu Emtricitabine/Tenofovir disoproxil Mylan
4.	Effetti sekondarji possibbli
5.	Kif taħżen Emtricitabine/Tenofovir disoproxil Mylan
6.	Kontenut tal-pakkett u informazzjoni oħra


1.	X’inhu Emtricitabine/Tenofovir disoproxil Mylan u gћalxiex jintuża

Emtricitabine/Tenofovir disoproxil Mylan fiha żewġ sustanzi attivi, emtricitabine u tenofovir disoproxil. Dawn iż-żewġ sustanzi attivi huma mediċini antiretrovirali li jintużaw biex jittrattaw l-infezzjoni ta’ l-HIV. Emtricitabine hu impeditur tan-nucleoside reverse transcriptase u tenofovir hu impeditur tan-nucleotide reverse transcriptase. Madankollu, it-tnejn huma ġeneralment magħrufin bħala NRTIs u jaħdmu billi jinterferixxu mal-ħidma normali ta’ enzima (reverse transcriptase) li hi essenzjali biex il-virus jirriproduċi.

· Emtricitabine/Tenofovir disoproxil Mylan jintuża għat-trattament tal-infezzjoni tal-Virus tal-Immunodefiċjenza Umana 1 (HIV‑1), f’adulti.
· Jintuża wkoll għal trattament ta’ HIV f’adolexxenti minn eta ta’ 12‑il sena sa dawk li għadhom m’għalqux it-18‑il sena li jiżnu tal-inqas 35 kg, u li diġà jkunu ngħataw trattament b’mediċini oħra għall-HIV li m’għadhomx aktar effettivi jew li kkaġunaw effetti sekondarji.

· Emtricitabine/Tenofovir disoproxil Mylan għandu jintuża dejjem flimkien ma’ mediċini oħra għat-trattament tal-infezzjoni tal‑HIV. 
· Emtricitabine/Tenofovir disoproxil Mylan jista’ jingħata minflok emtricitabine u tenofovir disoproxil użati separatament fl‑istess dożi.

Din il-mediċina ma tfejjaqx l-infezzjoni tal-HIV. Waqt li tkun qed tieħu Emtricitabine/Tenofovir disoproxil Mylan inti xorta tista’ tiżviluppa infezzjonijiet jew mard ieħor marbut mal-infezzjoni tal-HIV.

· Emtricitabine/Tenofovir disoproxil Mylan jintuża’ wkoll biex jitnaqqas ir-riskju li tieħu infezzjoni tal-HIV‑1 fl-adulti, u adolexxenti minn età ta’ 12-il sena sa inqas minn 18-il sena u li jiżnu tal-inqas 35 kg, meta jittieħed kuljum, flimkien ma’ prattiki ta’ sess aktar siguri:
Ara sezzjoni 2 għal lista ta’ prekawzjonijiet li trid tieħu kontra l-infezzjoni tal-HIV.


2.	X'għandek tkun taf qabel ma tieħu Emtricitabine/Tenofovir disoproxil Mylan

Tiħux Emtricitabine/Tenofovir disoproxil Mylan biex tittratta HIV jew biex tnaqqas ir-riskju li tieħu HIV jekk inti allerġiku għal emtricitabine, tenofovir, tenofovir disoproxil, jew għal xi sustanza oħra ta’ din il-mediċina (elenkati fis-sezzjoni 6).

· Jekk dan japplika għalik, għid lit-tabib tiegħek immedjatament.

Qabel tieħu Emtricitabine/Tenofovir disoproxil Mylan biex tnaqqas ir-riskju li tieħu l-HIV:

Din il-mediċina tista’ biss tgħin biex tnaqqas ir-riskju tiegħek li tieħu l-HIV qabel tiġi infettat

· Trid tkun negattiv għall-HIV qabel tibda tieħu din il-mediċina biex tnaqqas ir-riskju li tieħu l-HIV. Trid tiġi ttestjat biex tkun ċert li ma għandekx diġà l-infezzjoni tal-HIV. Tiħux din il-mediċina biex tnaqqas ir-riskju tiegħek sakemm ma jkunx ikkonfermat li inti negattiv għall-HIV. Persuni li għandhom l-HIV iridu jieħdu din il-mediċina flimkien ma’ mediċini oħra. 

· Ħafna testijiet tal-HIV jistgħu ma jiskoprux infezzjoni riċenti. Jekk ikollok marda simili għall-influwenza, dan jista’ jfisser li inti riċentement ġejt infettat bl-HIV.
Dawn jistgħu jkunu sinjali ta’ infezzjoni tal-HIV:
· għeja
· deni
· uġigħ fil-ġogi jew fil-muskoli
· uġigħ ta’ ras
· rimettar jew dijarea
· raxx
· tegħreq billejl
· għenieqed limfatiċi mkabbra fl-għonq jew fil-groin
	Għid lit-tabib tiegħek jekk ikollok marda li tixbah l-influwenza – jew fix-xahar qabel tibda tieħu din il-mediċina, jew fi kwalunkwe ħin waqt li qed tieħu din il-mediċina.

Twissijiet u prekawzjonijiet

Waqt li qed tieħu Emtricitabine/Tenofovir disoproxil Mylan biex tnaqqas ir-riskju li tieħu l-HIV:

· Ħu din il-mediċina kuljum biex tnaqqas ir-riskju tiegħek, mhux biss meta taħseb li kont f’riskju li tieħu l-infezzjoni tal-HIV. Taqbeż l-ebda doża ta’ Emtricitabine/Tenofovir disoproxil Mylan, u tiqafx teħodha. Jekk tinsa’ tieħu xi dożi dan jista’ jżid ir-riskju tiegħek li tieħu l-infezzjoni tal-HIV.

· Għandek tiġi ttestjat għall-HIV regolarment.

· Jekk taħseb li inti ġejt infettat bl-HIV, għid lit-tabib tiegħek minnufih. Tista’ tkun trid tieħu aktar testijiet biex taċċerta ruħek li għadek negattiv għall-HIV.

· Li sempliċement tieħu Emtricitabine/Tenofovir disoproxil Mylan jista’ ma jwaqqfekx milli tieħu l-HIV. 
· Dejjem ipprattika s-sess sigur. Uża kondoms biex tnaqqas il‑kuntatt mas-semen, fluwidi vaġinali, jew demm.
· Taqsamx ma’ persuni oħrajn oġġetti personali li jista’ jkollhomx demm jew fluwidi tal-ġisem fuqhom, bħal xkupilji tas-snien u xfafar.
· Taqsamx ma’ persuni oħrajn jew terġa’ tuża labar jew kwalunkwe tagħmir ieħor għall‑injezzjonijiet jew drogi.
· Għandek tiġi ttestjat għal infezzjonijiet oħra trasmessi sesswalment bħal sifilide u gonorrea. Dawn l-infezzjonijiet jagħmluha aktar faċli biex tiġi infettat bl-HIV.

Staqsi lit-tabib tiegħek jekk għandek aktar mistoqsijiet dwar kif tipprevjeni li tieħu l-HIV jew tagħti l‑HIV lil persuni oħra.

Waqt li qed tieħu Emtricitabine/Tenofovir disoproxil Mylan biex tittratta HIV jew biex tnaqqas ir-riskju li tieħu HIV:

· Emtricitabine/tenofovir disoproxil jista’ jaffettwa l-kliewi tiegħek. Qabel u waqt it-trattament, it-tabib tiegħek jista’ jordna testijiet tad-demm biex ikejjel il-funzjoni tal-kliewi. Għid lit-tabib tiegħek jekk għandek marda tal-kliewi, jew jekk it-testijiet urew problemi bil-kliewi. Jekk għandek problemi bil-kliewi, it-tabib tiegħek jista’ jagħtik parir biex tieqaf tieħu emtricitabine/tenofovir disoproxil jew, jekk diġà għandek l-HIV biex tieħu emtricitabine/tenofovir disoproxil inqas frekwentement. Emtricitabine/tenofovir disoproxil mhuwiex rakkomandat jekk għandek mard sever tal‑kliewi jew jekk qiegħed fuq dijaliżi.

· Kellem lit-tabib tiegħek jekk inti tbati minn osteoporożi, għandek passat mediku ta’ ksur tal-għadam jew jekk għandek problemi fl-għadam tiegħek.

Problemi fl-għadam (jidhru bħala wġigħ persistenti jew li qed jiggrava fl-għadam u li kultant jirriżultaw fi ksur) jistgħu jseħħu wkoll minħabba ħsara liċ-ċelluli tubuli tal-kliewi (ara sezzjoni 4, Effetti sekonardji possibbli). Għid lit-tabib tiegħek jekk ikollok uġigħ fl-għadam jew ksur.

Tenofovir disoproxil jista’ jikkawża wkoll telf tal-massa tal-għadam. L-aktar telf ta’ għadam qawwi kien osservat fi studji kliniċi meta l-pazjenti ġew ittrattati għall-HIV b’tenofovir disoproxil flimkien ma’ inibitur ta’ protease msaħħaħ. 
 
B’mod globali, l-effetti ta’ tenofovir disoproxil fuq is-saħħa tal-għadam fit-tul u r-riskju ta’ ksur fil-futur f’pazjenti adulti u pedjatriċi huma inċerti. 
 
· Kellem lit-tabib tiegħek jekk inti qabel kellek passat mediku ta’ mard tal-fwied, li jinkludi l-epatite. Pazjenti infettati bl-HIV li għandhom ukoll mard fil-fwied (li jinkludu epatite kronika B jew Ċ), li huma ttrattati bl-antitretrovirali, għandhom riskju ogħla ta’ kumplikazzjonijiet serji tal-fwied li potenzjalment jistgħu ikunu fatali. Jekk għandek l-epatite B jew Ċ, it-tabib tiegħek ser jikkunsidra b’attenzjoni l-aħjar kors ta’ trattament għalik.

· Kun af l-istat tal-infezzjoni tal-virus tal-epatite B (HBV) tiegħek qabel tibda tieħu Emtricitabine/Tenofovir disoproxil Mylan. Jekk għandek HBV, hemm riskju serju ta’ problemi tal-fwied meta tieqaf tieħu emtricitabine/tenofovir disoproxil, kemm jekk għandek l-HIV jew le. Huwa importanti li ma tieqafx tieħu emtricitabine/tenofovir disoproxil mingħajr ma tkellem lit-tabib tiegħek: ara sezzjoni 3, Tieqafx tieħu Emtricitabine/Tenofovir disoproxil Mylan.

· Kellem lit-tabib tiegħek jekk għandek iktar minn 65 sena. Emtricitabine/Tenofovir disoproxilma ġiex studjat f’pazjenti li għandhom iktar minn 65 sena.

· Kellem lit-tabib tiegħek jekk inti intolleranti għall-lactose (ara Emtricitabine/Tenofovir disoproxil Mylan fih lactose aktar ’il quddiem f’din is-sezzjoni).

Tfal u adolexxenti

Emtricitabine/Tenofovir disoproxil Mylan mhuwiex għall‑użu fi tfal u adolexxenti taħt it‑18‑il sena.

Mediċini oħra u Emtricitabine/Tenofovir disoproxil Mylan

Tiħux Emtricitabine/Tenofovir disoproxil Mylan jekk diġà qed tieħu mediċini oħra li fihom il‑komponenti ta’ din il-mediċina (li huma emtricitabine u tenofovir disoproxil), jew kwalunkwe mediċina antivirali oħra li fihom tenofovir alafenamide, lamivudine jew adefovir dipivoxil.

Jekk tieħu Emtricitabine/Tenofovir disoproxil Mylan ma’ mediċini oħra li jistgħu jagħmlu ħsara lill-kliewi tiegħek: b’mod speċjali hu importanti li tgħid lit-tabib tiegħek jekk qed tieħu kwalunkwe minn dawn il-mediċini, li jinkludu
· aminoglycosides (għal infezzjoni batterjali)
· amphotericin B (għal infezzjoni fungali)
· foscarnet (għal infezzjoni virali)
· ganciclovir (għal infezzjoni virali)
· pentamidine (għall-infezzjonijiet)
· vancomycin (għal infezzjoni batterjali)
· interleukin‑2 (għat-trattament tal-kanċer)
· cidofovir (għal infezzjoni virali)
· [bookmark: OLE_LINK482][bookmark: OLE_LINK481][bookmark: OLE_LINK1]mediċini anti-infjammatorji mhux sterojdi (NSAIDs, għas-serħan mill-uġigħ fl-għadam jew fil-muskoli)

Jekk qed tieħu mediċina antivirali oħra msejħa inibitur tal-protease biex tittratta l-HIV, it-tabib tiegħek jista’ jagħmillek testijiet tad-demm biex jimmonitorja mill-qrib il-funzjoni tal-kliewi tiegħek.

Hu importanti wkoll li tgħid lit-tabib tiegħek jekk qed tieħu ledipasvir/sofosbuvir, sofosbuvir/velpatasvir jew sofosbuvir/velpatasvir/voxilaprevir biex tittratta infezzjoni bl-epatite Ċ.

Jekk tieħu Emtricitabine/Tenofovir disoproxil Mylan ma’ mediċini oħra li fihom didanosine (għat-trattament tal-infezzjoni bl-HIV): Li tieħu emtricitabine/tenofovir disoproxil ma’ mediċini antivirali oħra li fihom didanosine jista’ jgħolli l-livelli ta’ didanosine fid-demm tiegħek u jista’ jnaqqas l-għadd taċ-ċelluli CD4 tiegħek. F’każijiet rari, infjammazzjoni tal-frixa u aċidożi lattika (ammont żejjed ta’ aċidu lattiku fid-demm), li xi kultant tikkawża l-mewt, kienu rrappurtati meta mediċini li fihom tenofovir disoproxil u didanosine, ittieħdu flimkien. It-tabib tiegħek ikollu jikkunsidra attentament jekk jagħtikx trattament ta’ tenofovir u didanosine.

· Għid lit-tabib tiegħek jekk qed tieħu kwalunkwe minn dawn il-mediċini. Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista' tieħu xi mediċini oħra.

Emtricitabine/Tenofovir disoproxil Mylan ma’ ikel u xorb

· Kull meta possibbli Emtricitabine/Tenofovir disoproxil Mylan għandu jittieħed mal-ikel.

Tqala u treddigħ

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Jekk ħadt Emtricitabine/Tenofovir disoproxil Mylan waqt it-tqala, it-tabib jista’ jagħmillek testijiet regolari tad-demm u testijiet dijanjostiċi oħra biex jimmonitorja l-iżvilupp tat-tarbija tiegħek. Fi tfal li ommhom ħadet NRTIs waqt it-tqala, il-benefiċċju mill-protezzjoni kontra l-HIV kien ikbar mir-riskju ta’ l-effetti sekondarji.

· M’għandekx tredda’ matul it-trattament bi Emtricitabine/Tenofovir disoproxil Mylan. Dan għaliex is-sustanzi attivi f’din il-mediċina jgħaddu ġol-ħalib tas-sider uman.
· It-treddigħ mhuwiex rakkomandat f’nisa li qed jgħixu bl-HIV għax l-infezzjoni tal-HIV tista’ tgħaddi għat-tarbija mill-ħalib tas-sider.
· Jekk qed tredda’, jew qed taħseb biex tredda’, għandek tiddiskuti dan mat-tabib tiegħek minnufih.

Sewqan u tħaddim ta’ magni

Emtricitabine/tenofovir disoproxil tista’ tikkawża sturdament. Jekk tħossok stordut/a meta tieħu din il-mediċina, m’għandekx issuq jew tagħmel użu minn għodda jew tħaddem magni.

Emtricitabine/Tenofovir disoproxil Mylan fih lactose

Jekk it-tabib qallek li għandek intolleranza għal xi tipi ta’ zokkor, ikkuntattja lit-tabib tiegħek qabel ma tieħu din il-mediċina.


3.	Kif gћandek tieћu Emtricitabine/Tenofovir disoproxil Mylan

· Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Id-doża rakkomandata ta’ Emtricitabine/Tenofovir disoproxil Mylan biex tittratta l-HIV jew biex tnaqqas ir-riskju li tieħu l‑HIV hija:

· Adulti: pillola waħda kuljum kull meta possibbli mal-ikel.

· Adolexxenti minn età ta’ 12‑il sena sa inqas minn18‑il sena u li jiżnu tal-inqas 35 kg: pillola waħda kuljum, kull meta possibbli mal-ikel.

Id-doża rakkomandata ta’ Emtricitabine/Tenofovir disoproxil Mylan sabiex jitnaqqas ir-riskju li wieħed jieħu HIV hija: 

· Adulti: pillola waħda kuljum, kull meta possibbli mal-ikel.
Adolexxenti minn età ta’ 12‑il sena sa inqas minn18‑il sena u li jiżnu tal-inqas 35 kg: pillola waħda kuljum, kull meta possibbli mal-ikel.

Jekk ikollok xi diffikultà biex tibla’, tista’ tuża t-tarf ta’ kuċċarina biex tfarrak il-pillola. Imbagħad ħallat it-trab f’madwar 100 mL (nofs tazza) ilma, meraq tal-larinġ jew meraq ta’ l-għeneb, u ixrob immedjatament.

· Dejjem ħu d-doża rakkomandata mit-tabib tiegħek. Dan biex taċċerta ruħek li l-mediċina tkun effettiva b’mod sħiħ, u biex tnaqqas ir-riskju li tiżviluppa reżistenza għat-trattament. Tibdilx id-doża jekk ma jgħidlekx it-tabib tiegħek biex tagħmel hekk.

· Jekk qed tiġi ttrattat għall-infezzjoni tal-HIV it-tabib tiegħek ser jippreskrivi Emtricitabine/Tenofovir disoproxil Mylan ma’ mediċini antiretrovirali oħra. Jekk jogħġbok irreferi għall-fuljetti ta’ tagħrif għall-pazjenti tal‑antiretrovirali l-oħra għal gwida dwar kif tieħu dawk il-mediċini.

· Jekk qed tieħu din il-mediċina biex tnaqqas ir-riskju li tieħu l-HIV, ħu din il-mediċina kuljum, mhux biss meta taħseb li kont f’riskju li tieħu infezzjoni tal-HIV.

Staqsi lit-tabib tiegħek jekk għandek kwalunkwe mistoqsijiet dwar kif tevita li tieħu l-HIV jew tipprevjeni li tagħti l-HIV lil persuni oħra.

Jekk tieħu Emtricitabine/Tenofovir disoproxil Mylan aktar milli suppost

Jekk aċċidentalment tieħu iktar mid‑doża rakkomandata ta’ Emtricitabine/Tenofovir disoproxil Mylan, ikkuntattja lit-tabib tiegħek jew l-eqreb dipartiment ta’ l-emerġenza għal parir. Żomm il-flixkun tal-pilloli jew pakkett miegħek ħalli tkun tista’ faċilment tiddeskrivi dak li tkun ħadt.

Jekk tinsa tieħu doża

Huwa importanti li ma tinsiex tieħu ebda doża ta’ Emtricitabine/Tenofovir disoproxil Mylan.

· Jekk tinduna fi żmien 12-il siegħa mill-ħin li normalment tieħu Emtricitabine/Tenofovir disoproxil Mylan, ħu l-pillola preferibbilment mal-ikel malajr kemm jista’ jkun, Imbagħad ħu d-doża li jmiss fil-ħin tas-soltu.
· Jekk tinduna 12-il siegħa jew iżjed wara l-ħin li normalment tieħu Emtricitabine/Tenofovir disoproxil Mylan, insa d-doża li tkun insejt. Stenna u ħu d-doża li jkun imiss, preferibbilment mal-ikel, fil-ħin tas-soltu.

Jekk tirremetti inqas minn siegħa wara li tkun ħadt Emtricitabine/Tenofovir disoproxil Mylan, ħu pillola oħra. M’hemmx bżonn li tieħu pillola oħra jekk tirremetti iktar minn siegħa wara li tkun ħadt din il-mediċina.

Tiqafx tieħu Emtricitabine/Tenofovir disoproxil Mylan

· Jekk tieħu Emtricitabine/Tenofovir disoproxil Mylan għat-trattament ta’ infezzjoni tal-HIV, li tieqaf tieħu l-pilloli jista’ jnaqqas l-effettività tat-terapija kontra l-HIV rakkomandata mit-tabib tiegħek.
· Jekk qed tieħu Emtricitabine/Tenofovir disoproxil Mylan biex tnaqqas ir-riskju li tieħu l-HIV, tiqafx tieħu din il-mediċina u tinsiex tieħu xi doża. Jekk tieqaf tuża din il-mediċina, jew tinsa tieħu xi dożi, dan jista’ jżid ir-riskju tiegħek li tieħu infezzjoni tal-HIV.

· Tieqafx tieħu Emtricitabine/Tenofovir disoproxil Mylan mingħajr ma tkellem lit-tabib tiegħek.

· Jekk għandek infezzjoni tal-epatite B, hu partikularment importanti li ma twaqqafx it-trattament tiegħek bi Emtricitabine/Tenofovir disoproxil Mylan mingħajr ma tkellem lit-tabib tiegħek qabel. Jista’ jkun hemm bżonn li jsirulek testijiet tad-demm għal diversi xhur wara li twaqqaf it-trattament. F’xi pazjenti b’mard avvanzat tal-fwied jew ċirrożi, it-twaqqif tat-trattament mhuwiex rakkomandat, għax dan jista’ jwassal li l-epatite tiegħek tmur għall-agħar, li jista’ jkun ta’ periklu għall-ħajja.

· Għid lit-tabib tiegħek immedjatament dwar sintomi ġodda jew mhux tas-soltu wara li twaqqaf it-trattament, b’mod partikulari dawk is-sintomi li normalment inti tassoċja ma’ l-epatite B.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Effetti sekondarji serji possibbli:

· Aċidożi lattika (ammont żejjed ta’ aċidu lattiku fid-demm) hu effett sekondarju rari iżda potenzjalment ta’theddida għall-ħajja. L‑aċidożi lattika sseħħ aktar frekwentement fin-nisa, b’mod partikolari jekk għandhom piż żejjed, u f’persuni b’mard tal-fwied. Dawn li ġejjin jistgħu jkunu sinjali ta’ aċidożi lattika:
· nifs qawwi u mgħaġġel
· ngħas
· tħossok imdardar (nawseja), tibda tirremetti (rimettar)
· wġigħ fl-istonku

· Jekk taħseb li għandek l-aċidożi lattika, fittex għajnuna medika minnufih.

· Kwalunkwe sinjali ta’ infjammazzjoni jew infezzjoni. F’ċertu pazjenti b’infezzjoni tal-HIV avvanzata (AIDS) u storja ta’ infezzjonijiet opportunistiċi (infezzjonijiet li jseħħu f’persuni b’sistema immunitarja dgħajfa), sinjali u sintomi ta’ infjammazzjoni minn infezzjonijiet preċedenti jistgħu jseħħu immedjatament wara li jinbeda trattament kontra l-HIV. Huwa maħsub li dawn is‑sintomi huma minħabba titjib fir-rispons immunitarju tal-ġisem, li jippermetti l-ġisem jiġġieled l‑infezzjonijiet li jistgħu jkunu preżenti mingħajr ebda sintomu ovvju.

· Disturbi awtoimmuni, meta s-sistema immunitarja tattakka t-tessuti b’saħħithom tal-ġisem, dawn jistgħu jseħħu anke wara li tibda tieħu mediċini biex tittratta infezzjoni tal-HIV. Disturbi awtoimmuni jistgħu jseħħu diversi xhur wara l-bidu ta’ trattament. Oqgħod attent għal kwalunkwe sintomu ta’ infezzjoni jew sintomi oħra bħal:
· dgħufija fil-muskoli
· dgħufija li tibda fl-idejn u s-saqajn u li timxi l-fuq lejn it-tronk tal-ġisem
· palpitazzjonijiet, rogħda jew attività eċċessiva

· Jekk tinnota dawn jew kwalunkwe sintomi ta’ infjammazzjoni jew infezzjoni, fittex għajnuna medika minnufih.

Effetti sekondarji possibbli

Effetti sekondarji komuni ħafna
(jistgħu jaffettwaw aktar minn 1 minn kull 10 persuni)
· dijarea, tibda tirremetti (rimettar), tħossok imdardar (nawseja)
· sturdament, uġigħ ta’ ras
· raxx
· tħossok dgħajjef

It-testijiet jistgħu juru wkoll:
· tnaqqis fil-phosphate fid-demm
· creatine kinase għolja

Effetti sekondarji komuni
(jistgħu jaffettwaw sa 1 minn kull 10 persuni)
· uġigħ, uġigħ fl-istonku
· diffikultà biex torqod, ħolm anormali
· problemi bid-diġestjoni li jwasslu għal skonfort wara l-ikel, tħossok minfuħ, gass fl-istonku
· raxx (fosthom tikek ħomor jew dabriet xi kultant bl-infafet u nefħa tal-ġilda), li jistgħu jkunu reazzjonijiet allerġiċi, ħakk, tibdil fil-kulur tal-ġilda li jinkludi l-iskurament fi dbabar tal-ġilda
· reazzjonijiet allerġiċi oħrajn, bħal tħarħir, nefħa jew ikollok il-mejt
· telf tal-massa tal-għadam

It-testijiet jistgħu juru wkoll:
· għadd baxx ta’ ċelluli tad-demm bojod (tnaqqis fl-għadd taċ-ċelluli tad-demm bojod jista’ jagħmlek iktar suxxettibbli għall-infezzjoni)
· żieda ta’ triglycerides (aċidi tax-xaħam), bile jew zokkor fid-demm
· problemi fil-fwied u fil-frixa

Effetti sekondarji mhux komuni
(jistgħu jaffettwaw sa 1 minn kull 100 persuna)
· uġigħ ta’ żaqq ikkawżat minn infjammazzjoni fil-frixa
· nefħa fil-wiċċ, xofftejn, ilsien jew griżmejn
· anemija (għadd baxx ta’ ċelluli tad-demm ħomor)
· kollass tal-muskoli, uġigħ jew dgħufija fil-muskoli li jistgħu jseħħu minħabba ħsara liċ-ċelluli tubuli tal-kliewi

It-testijiet jistgħu juru wkoll:
· tnaqqis fil-potassium fid-demm
· żieda fil-kreatinina fid-demm tiegħek
· tibdil fl-awrina tiegħek

Effetti sekondarji rari
(jistgħu jaffettwaw sa 1 minn kull 1,000 persuna)
· Aċidożi lattika (ara Effetti sekondarji serji possibbli)
· fwied xaħmi
· sfurija fil-ġilda jew l-għajnejn, ħakk, jew uġigħ ta’ żaqq ikkawżat minn infjammazzjoni tal-fwied
· infjammazzjoni tal-kliewi, tgħaddi ħafna awrina u tħossok bil-għatx, falliment tal-kliewi, ħsara liċ-ċelluli tubuli tal-kliewi
· trattib tal-għadam (b’uġigħ fl-għadam li kultant jirriżulta fi ksur)
· uġigħ fid-dahar ikkawżat minn problemi fil-kliewi

Ħsara liċ-ċelluli tubuli tal-kliewi tista’ tkun assoċjata ma’ diżintegrazzjoni tal-muskoli, trattib tal-għadam (b’uġigħ fl-għadam li kultant jirriżulta fi ksur), uġigħ fil-muskoli, dgħufija fil-muskoli u tnaqqis fil-potassju jew il-fosfat fid-demm

· Jekk tinnota kwalunkwe mill-effetti sekondarji mniżżla hawn fuq jew kwalunkwe mill-effetti sedkondarji jaggravaw, kellem lit-tabib jew lill-ispiżjar tiegħek.

Il-frekwenza tal-effetti sekonarji li ġejjin mhux magħrufa.
· Problemi tal-għadam. Ċertu pazjenti li jieħdu mediċini antiretrovirali kombinati bħal Emtricitabine/tenofovir disoproxil jistgħu jiżviluppaw marda tal-għadam msejħa osteonekrożi (mewt tat-tessut tal-għadam ikkawżat minn telf tal-provvista tad-demm lill-għadam). Meta tieħu din it-tip ta’ mediċina għal żmien twil, tieħu l-kortikosterojdi, tixrob l-alkoħol, ikollok sistema immunitarja dgħajfa, u jkollok piż żejjed, jistgħu jkunu wħud mill-ħafna fatturi ta’ riskju li tiżviluppa din il-marda. Is-sinjali ta’ osteonekrożi huma:
· ebusija fil-ġogi
· uġigħ fil-ġogi (b’mod speċjali tal-ġenbejn, l-irkopptejn u l-ispalla)
· diffikultà bil-moviment
· Jekk tinnota kwalunkwe minn dawn is-sintomi kellem lit-tabib tiegħek.

Matul it-trattament għall-HIV jista’ jkun hemm żieda fil-piż u fil-livelli tal-lipidi u l-glukożju fid-demm. Dan huwa konness parzjalment ma' titjib fis-saħħa u l-istil tal-ħajja, u kultant fil-każ tal-lipidi tad-demm mal-mediċini tal-HIV stess. It-tabib tiegħek se jagħmel testijiet għal dawn il-bidliet.

Effetti oħra fit-tfal
· Tfal li ngħataw emtricitabine b’mod komuni kellhom ħafna bidliet fil-kulur tal-ġilda li jinkludu:
· il-ġilda tiskura fi dbabar
· It-tfal komunement kellhom għadd baxx taċ-ċelluli ħomor tad-demm (anemija).
· dan jista’ jġiegħel it-tifel jew tifla jħossuhom għajjiena jew bla nifs
· Jekk tinduna b’xi sintomi bħal dawn għid lit-tabib tiegħek.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Emtricitabine/Tenofovir disoproxil Mylan

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-flixkun u l-kaxxa wara {JIS}. Id-data ta’ meta tiskadi tirreferi għall-aħħar ġurnata ta’ dak ix-xahar.

Pakkett tal-flixkun: uża fi żmien 90 jum wara li tiftħu

Taħżinx f’temperatura ’l fuq minn 25°Ċ

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Emtricitabine/Tenofovir disoproxil Mylan

· Is-sustanzi attivi huma emtricitabine u tenofovir disoproxil. Kull pillola miksija b’rita fiha 200 mg ta’ emtricitabine u 245 mg ta’ tenofovir disoproxil (ekwivalenti għal 300 mg ta’ tenofovir disoproxil maleate).
· Is-sustanzi l-oħra huma cellulose microcrystalline, hydroxypropyl cellulose, low-substituted, iron oxide red (E172), silica kollojdi anidridu, lactose monohydrate (ara sezzjoni 2 ‘Emtricitabine/Tenofovir disoproxil Mylan fih lactose’), magnesium stearate, hypromellose, titanium dioxide (E171), triacetin, brilliant blue FCF aluminum lake (E133) u iron oxide yellow (E172).

Kif jidher Emtricitabine/Tenofovir disoproxil Mylan u l-kontenut tal-pakkett

Il-pilloli miksija b’rita ta’ Emtricitabine/Tenofovir disoproxil Mylan huma ħodor ċari, f’forma ta’ kapsula, imżaqqa fuq żewġ naħat, b’ daqs ta’ 19.8 mm × 9.00 mm, b’“M” imnaqqxa fuq naħa waħda u “ETD” fuq in-naħa l-oħra.

Din il-mediċina hija disponibbli fi fliexken tal-plastik li fihom dessikant (TIKOLX ID-DESSIKANT) li fihom 30 jew 90 pillola miksija b’rita u f’pakketti multipli ta’ 90 pillola miksija b’rita fi 3 fliexken, kull wieħed fih 30 pillola miksija b’rita jew pakketti bil-folji li fihom dessikant inkorporat li fihom 30, 30×1, 90×1 jew 100×1 pilloli miksija b’rita u pakkett bil-folji li fih 30, 30x1 or 90x1 pilloli miksija b’rita.

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq:
Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
L-Irlanda

Manifattur
Mylan Hungary Kft
Mylan utca 1, H-2900 Komárom,
L-Ungerija


Medis International a.s
vyrobani zavod Bolatice, Prumyslova, -961/16, Bolatice
747 23, ir-Repubblika Ċeka

Mylan Viatris Germany GmbH
Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
Germany

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB
Tel: +370 5 205 1288 

	България
Виатрис Майлан ЕООД
Тел: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: +420 222 004 400

	Magyarország
Viatris Healthcare Kft.
Tel.: + 36 1 465 2100


	Danmark
Viatris ApS 
Tlf: +45 28 11 69 32

	Malta
V.J. Salomone Pharma Ltd
Tel: + 356 21 22 01 74


	Deutschland
Viatris Healthcare GmbH 
Tel: + 49 800 0700 800

	Nederland
Mylan BV
Tel: + 31 (0)20 426 3300

	Eesti
Viatris OÜ 
Tel: + 372 6363 052

	Norge
Viatris AS
Tlf: + 47 66 75 33 00


	Ελλάδα 
Viatris Hellas Ltd
Τηλ: +30 2100 100 002 

	Österreich
Viatris Austria GmbH
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z o.o.
Tel.: + 48 22 546 64 00


	France
Viatris Santé
Tél: +33 4 37 25 75 00

	Portugal
Mylan, Lda.
Tel: + 351 214 127 200


	Hrvatska
Viatris Hrvatska d.o.o.  
Tel: +385 1 23 50 599

	România
BGP Products SRL
Tel: +40 372 579 000


	Ireland
Viatris Limited
Tel: +353 1 8711600


	Slovenija
Viatris d.o.o.
Tel: + 386 1 236 31 80

	Ísland
Icepharma hf. 
Sími: +354 540 8000 

	Slovenská republika
Viatris Slovakia s.r.o.
Tel: +421 2 32 199 100

	Italia
Viatris Italia S.r.l.
Tel: + 39 (0) 2 612 46921

	Suomi/Finland
Viatris Oy
Puh/Tel: + 358 20 720 9555


	Κύπρος
CPO Pharmaceuticals Limited  
Τηλ: +357 22863100

	Sverige
Viatris AB 
Tel: +46 (0)8 630 19 00


	Latvija
Viatris SIA 
Tel: +371 676 055 80

	



Dan il-fuljett kien rivedut l-aħħar f’.

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

